title: Tondo

text: Tondo tarkoittaa pyöreää maalausta tai reliefiä renessanssin taiteessa. Sana tulee italiankielisestä pyöreää tarkoittavasta sanasta ”rotondo”.


title: Tondo

text: Rondoksi kutsutaan etenkin suurempia pyöreitä maalauksia, jotka ovat läpimitaltaan 60 senttimetriä tai kookkaampia, vaikka muoto on suosittu myös miniatyyrimaalauksessa.


title: Tondo

text:
Tondomuotoa on käytetty Kreikan antiikista alkaen muun muassa vaasimaalauksessa.
Tondot nousivat uudelleen suosioon 1400- ja 1500-luvun Italiassa, myöhemmin ne ovat olleet harvinaisempia.


title: Kaasuturbiiniveturi

text: Kaasuturbiiniveturi on veturi, jossa voimanlähteenä käytetään kaasuturbiinia. Kaasuturbiinivetureita rakennettiin 1930-luvulta 1960-luvulle.


title: Kaasuturbiiniveturi

text: Suurin osa rakennetuista kaasuturbiinivetureista oli turbiini-sähkötoimisia, eli kaasuturbiini pyöritti sähkögeneraattoria, mutta myös suoravetoisia rakennettiin jonkin verran.


title: Kaasuturbiiniveturi

text: Ainoa merkittävä kaasuturbiinivetureita käyttänyt rautatieyhtiö oli yhdysvaltalainen Union Pacific. Yhtiöllä oli käytössään 55 turbiini-sähkötoimista veturia 1950-luvulta alkaen. Veturit poistettiin käytöstä 1970.


title: Kaasuturbiiniveturi

text: Viimeiset kaasuturbiiniveturit poistettiin käytöstä 1970-luvun alussa. Vaikka kaasuturbiini onkin kokoonsa nähden tehokas voimanlähde, sen hyötysuhde on huono etenkin hitaissa nopeuksissa tai vajaalla kuormalla. Viimeistään 1970-luvun energiakriisin johdosta kaasuturbiiniveturit poistettiin käytöstä.


title: Kaasuturbiiniveturi

text: Hieman enemmän kaasuturbiinia on käytetty junayksiköissä. Iso-Britanniassa kaasuturbiinijunia kokeiltiin 1960-luvulla, mutta jäivät kokeiluasteelle. Yhdysvalloissa kaasuturbiinijunia käytettiin 1980-luvulle asti. SNCF käytti kaasuturbiinikäyttöisiä Turbotrain-junia sähköistämättömillä rataosuuksilla vuoteen 2005 ja alun perin TGV-junia suunniteltiin kaasuturbiinikäyttöisiksi. Kanadassa on testattu 2000-luvulla Bombardierin rakentamia JetTrain-yksiköitä. Kaupallisessa käytössä niitä ei ole käytetty.


title: Johan Väänänen (jääkäri)

text: Johan Oskar Väänänen () oli suomalainen jääkärikapteeni. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa joukkueenjohtajana Valkoisen armeijan ratsujoukoissa.


title: Johan Väänänen (jääkäri)

text: Väänäsen vanhemmat olivat työnjohtaja Juho Väänänen ja Aurora Tuppuri. Hänet vihittiin avioliittoon vuonna 1930 Olga Peiposen kanssa.


title: Johan Väänänen (jääkäri)

text: Väänänen kirjoitti ylioppilaaksi Viipurin suomalaista yhteiskoulussa vuonna 1912 ja liittyi Viipurilaiseen osakuntaan. Opintojaan hän jatkoi Teknillisen korkeakoulun koneinsinööriosastolla syyslukukauden 1912. Sotilaskoulutusta hän sai Taistelukoulun komppanianpäällikkökurssilla vuonna 1928.


title: Johan Väänänen (jääkäri)

text: Väänänen liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 21. helmikuuta 1916, josta hänet myöhemmin siirrettiin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Johan Väänänen (jääkäri)

text:
Väänänen saapui takaisin Suomeen (Vaasaan) jääkäreiden pääjoukon mukana kornetiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi Karjalan ratsujääkärirykmentin 3. eskadroonaan. Hän otti osaa sisällissodan taisteluihin Viipurissa ja Karjalankannaksella.
Väänänen palveli sisällissodan jälkeen edelleen Karjalan ratsujääkiirirykmentissä, jossa hänet määrättiin 4. elokuuta 1918 alkaen rykmentin adjutantiksi ja 24. elokuuta 1918 alkaen lähettiupseeriksi. Hänet siirrettiin 1. lokakuuta 1918 alkaen Lapin rajavartioryhmän I pataljoonaan, missä hän toimi aluksi lähettiupseerina ja 12. helmikuuta 1919 lähtien pataljoonan adjutanttina. Seuraavaksi hänet siirrettiin 1. huhtikuuta 1919 alkaen nuoremmaksi upseeriksi Hämeen ratsurykmenttiin. Hämeen ratsurykmentistä hänet siirrettiin 17. kesäkuuta 1919 alkaen Sotaministeriöön, jossa hänet määrättiin aluksi toimistoupseeriksi täydennystoimistoon ja 15. heinäkuuta 1919 alkaen järjestelytoimistoon sekä 4. marraskuuta 1919 alkaen liikekannallepanotoimistoon. Sotaministeriöstö hänet siirrettiin 1. tammikuuta 1922 alkaen toimistoupseeriksi Yleisesikunnan liikekannallepanotoimistoon. Sotaministeriöstä hänet siirrettiin 28. marraskuuta 1923 yleisesikuntaupseeriksi 2. Divisioonan esikuntaan. Seuraavaksi hänet siirrettiin Karjalan kaartin rykmenttiin, jossa hän toimi 28. huhtikuuta 1927 alkaen 2. komppanian päällikkönä ja 31. toukokuuta 1930 alkaen 6. komppanian päällikönä. Hän hoiti myös viransijaisuuksia ollen esimerkiksi 9. syyskuuta 1925 – 15. syyskuuta 1926 välisen ajan 2. Divisioonan esikuntapäällikön viransijaisena ja 7. – 28. heinäkuuta 1927 välisen ajan Karjalan kaartin rykmentin I pataljoonan ja 31. tammikuuta 1928 – 21. helmikuuta 1929 välisen ajan II pataljoonan komentajan viransijaisena. Lopulta hänet komennettiin 25. syyskuuta 1932 alkaen suojeluskuntajärjestöön, jossa hän hoiti Viipurin suojeluskuntapiirin XIX alueen päällikön tointa muutaman kuukauden kuollen 10. joulukuuta 1932.


title: Wallander – Veljekset

text: Veljekset on kolmas elokuva Wallander-elokuvasarjassa. Ystadissa järjestetään suuret sotaharjoitukset ja samanaikaisesti tapahtuu useita julmia murhia, joissa uhrit ovat kaupungin varakasta väkeä. Epäilykset kohdistuvat armeijan reserviläisiin. Murhatuilla saattaa olla myös jokin yhdistävä tekijä.


title: Andrew Loog Oldham

text: Andrew Loog Oldham (s. 29. tammikuuta 1944, Lontoo) on englantilainen manageri ja musiikkituottaja. Hänet muistetaan parhaiten The Rolling Stonesin managerina vuosina 1963-1967. Oldhamin suojissa Rolling Stones nousi yhdeksi 60-luvun suosituimmista rock-yhtyeistä. Hän loi myös yhtyeen tyylin "pahoina poikina" vastineeksi The Beatlesin puhtoisemmalle ja kiltimmälle imagolle.


title: Andrew Loog Oldham

text: Andrew Loog Oldhamin isä oli amerikkalainen lentäjä Andrew Loog, joka menehtyi sodassa jo ennen poikansa syntymää. Toisen sukunimensä Loog Oldham sai australialaissyntyiseltä äidiltään, joka työskenteli Lontoossa sairaanhoitajana.


title: Andrew Loog Oldham

text: 1960-luvun alussa Loog Oldham yritti läpimurtoa artistina, onnistumatta kuitenkaan siinä. Tämän jälkeen hän aloitti uransa musiikkialalla hoitamalla muun muassa Joe Meekin, Bob Dylanin ja The Beatlesin PR-tehtäviä. Huhtikuussa 1963 Loog Oldhamista tuli The Rolling Stonesin manageri, joille hän kehitti välittömästi imagon "vaarallisena" yhtyeenä. Hän erotti myös kosketinsoittaja Ian Stewartin, joka ei Loog Oldhamin mielestä sopinut ulkonäöltään yhtyeeseen. Samana vuonna hän sai yhtyeelle levytyssopimuksen Decca Recordsin kanssa, joka oli vain hieman aiemmin hylännyt Beatlesin.


title: Andrew Loog Oldham

text: Yhtenä suurena Loog Oldhamin ansiona Rolling Stonesin musiikin suhteen pidetään, että hän onnistui saamaan Mick Jaggerin ja Keith Richardsin tekemään myös omia kappaleita yhtyeen esittämien vanhojen R&B-klassikoiden lisäksi. Loog Oldham toimi Rolling Stonesin managerina aina vuoteen 1966 asti, jolloin hän myi osuutensa Allen Kleinille. Hän jatkoi yhtyeen tuottajana vielä runsaan vuoden ajan. Loog Oldhamin viimeiseksi työksi Rolling Stonesin kanssa jäi vuoden 1967 Between the Buttons-albumi.


title: Andrew Loog Oldham

text: Vuonna 1965 Loog Oldham perusti oman levy-yhtiön "Immediate Recordsin" ja työskenteli myöhemmin muun muassa The Small Faces-yhtyeen, Rod Stewartin, Jimmy Pagen, Jeff Beckin ja Eric Claptonin kanssa. 1970- ja 1980-luvuilta lähtien Loog Oldham on vaikuttanut Pohjois- ja Etelä-Amerikassa erilaisien musiikkiin liittyvien projektien parissa. Hän on muun muassa toiminut radio-ohjelmien juontajana ja kirjoittanut kirjan ABBA-yhtyeestä.


title: Ferdynand Ruszczyc

text: Ferdynand Ruszczyc (1870-1936) oli puolalainen taidemaalari, yksi nuorpuolalaisen liikkeen keskeisiä hahmoja. Hän maalasi ennen kaikkea maisemia.


title: Ferdynand Ruszczyc

text: Ruszczyc nousi maineeseen jo nuorena. Pavel Tretjakov osti hänen teoksensa "Kevät" 1897, ja kaksi vuotta myöhemmin Ruszczyc osallistui Mir iskusstva -liikkeen näyttelyyn teoksella "Maa", josta tuli hänen ensimmäinen todella kuuluisa teoksensa. Se edusti ennennäkemätöntä tyyliä, jossa oli piirteitä realismista ja ekspressionismista.


title: Ferdynand Ruszczyc

text: Vuonna 1908 Ruszczyc lopetti taulujen maalaamisen ja keskittyi tekemään teatterilavastuksia ja teollista muotoilua. Hänestä tuli Vilnan yliopiston professori. Sotien välisenä aikana hän kuului kaupungin arvostetuimpiin asukkaisiin.


title: Ljudvig Tšibirov

text: Ljudvig Aleksejevitš Tšibirov (, , , s. 19. marraskuuta 1932 Tskhinvali, Etelä-Ossetian AA, Georgian SNT, Neuvostoliitto) on osseettipoliitikko.


title: Abel Gabuza

text: Abel Gabuza (s. 23. maaliskuuta 1955) on eteläafrikkalainen roomalaiskatolinen piispa. Hänet vihittiin papiksi Pretorian arkkihiippakuntaan 15. joulukuuta 1984 ja nimitettiin Kimberleyn piispaksi 23. joulukuuta 2010. Piispaksi vihkiminen seurasi 19. maaliskuuta 2011. Pääkonsekraattorina toimi Jabulani Adatus Nxumalo, jota avustivat Buti Joseph Tlhagale ja Erwin Hecht.


title: Vankikarkurit

text: Vankikarkurit ("Breakout Kings") on yhdysvaltalainen draamasarja, jonka ensi-ilta oli A&E-kanavalla 6. maaliskuuta 2011. Suomessa sarjan esitys alkoi 29. maaliskuuta 2012.


title: Dan Girardi

text: Daniel "Dan" Girardi (s. 29. huhtikuuta 1984 Welland, Ontario, Kanada) on kanadalainen jääkiekkopuolustaja, joka pelaa NHL-joukkue Tampa Bay Lightningissa.


title: Dan Girardi

text: Girardi kasvoi pelaten jääkiekkoa kotikaupungissaan Wellandissa. Hän pelasi Welland Tigersissa OMHA:ssa.


title: Dan Girardi

text: Hän pelasi junioriurallaan London Knightsissa, jossa voitti OHL:n mestaruuden vuonna 2005. Samana vuonna joukkue voitti myös Memorial Cupin.


title: Dan Girardi

text: Girardi allekirjoitti vuonna 2005 vapaana agenttina kaksisuuntaisen sopimuksen AHL-seura Hartford Wolf Packin kanssa. Hän pelasi kaudella 2005–2006 paitsi AHL:ssä, myös Charlotte Checkersissä ECHL:ssä. Hän teki sopimuksen NHL-seura New York Rangersin kanssa vuonna 2006 ja pääsi pelaamaan NHL:ssä ensimmäistä kertaa tammikuussa 2007, kun hänet kutsuttiin ylös farmijoukkue Hartford Wolf Packista Darius Kasparaitisin loukkaantumisen jälkeen. Hän pelasi sitä seuraavasta kaudesta lähtien jokaisen ottelun kolmen kauden ajan. Täysien kausien putki kuitenkin katkesi, kun hän kärsi kylkivammasta tammikuun lopulla 2011. Hän oli sen takia poissa kahden pelin ajan.


title: Dan Girardi

text: Kaudella 2011–2012 Girardi nimettiin Rangersin väliaikaiseksi kapteeniksi Marc Staalin poissaolon ajaksi. Hän pelasi runkosarjakauden aikana keskimäärin noin 26 minuuttia peliä kohden. Hän pääsi pelaamaan myös NHL:n tähdistöotteluun 2012. Girardi teki ensimmäisen pudotuspelimaalinsa 26. huhtikuuta 2012 itäisen konfrenenssin neljännesfinaaleiden seitsemännessä ottelussa Ottawa Senatorsia vastaan.


title: Dan Girardi

text: Kaudella 2012–2013 Girardi nimettiin varakapteenina jälleen kapteeniksi Marc Staalin saatua kiekon silmäänsä 3. maaliskuuta.


title: Dan Girardi

text: Kaudella 2013–2014, 28. helmikuuta 2014 Girardi ja Rangers solmivat kuuden vuoden sopimuksesta, josta Girardi saa yhteensä 33 miljoonaa dollaria. Hänet nimettiin jälleen Rangersin väliaikaiseksi kapteeniksi, kun Ryan Callahan kaupattiin pois vaihtojen takarajalla.


title: Dan Girardi

text: Girardin ja Rangers purkivat sopimuksen yhteisymmäryksessä kesällä 2017. Girardi edustaa kaudesta 2017–2018 lähtien NHL-Joukkue Tampa Bay Lightningia. Hänet nähtiin kesä-, heinäkuussa harjoittelevan tulevaa kautta varten KHL-Joukkue Avangard Omskin valmmennuksen ja pelaajien kanssa. Hän sai myös KHL sopimuksen, mutta päätti jäädä vielä NHL:lään.


title: Dan Girardi

text: Girardin lapsuuden idoli oli Mark Messier. Hän on naimisissa Pamela Girardin kanssa ja heillä on kaksi lasta, Landon ja Shaye.


title: Monacon Grand Prix 2012

text: Monacon Grand Prix 2012 (virallisesti Formula 1 Grand Prix de Monaco 2012) oli Formula 1 -kauden kuudes osakilpailu, joka ajettiin 27. toukokuuta Monacon katuradalla Monacossa.


title: Monacon Grand Prix 2012

text: Paalupaikalle ajoi Mercedeksen Michael Schumacher, mutta hänellä oli viiden sijan lähtörangaistus edellisen kisan kolaroinnista Bruno Sennan kanssa, joten paalulta lähti Red Bullin Mark Webber. Webber voitti kisan 0,6 sekunnin erolla toiseksi tulleeseen Mercedeksen Nico Rosbergiin. Koko kärkikuusikko mahtui seitsemän sekunnin sisään.


title: Japanin Grand Prix 2012

text: Japanin Grand Prix 2012 (virallisesti 2012 Formula 1 Japanese Grand Prix) oli Formula 1 -kauden 2012 15. osakilpailu, joka ajettiin 7. lokakuuta Suzukan moottoriradalla Japanissa.


title: Japanin Grand Prix 2012

text: Kilpailun voittoon ajoi paalulta lähtenyt Sebastian Vettel, joka saavutti toisen grand slamin eli ajoi paalupaikalle, voitti kilpailun, johti jokaisen kierroksen ajan ja ajoi nopeimman kierroksen. Voitto nosti samalla hänet neljän pisteen päähän MM-sarjan kärkimiehestä Fernando Alonsosta, joka keskeytti avauskierroksella. Toiseksi sijoittui 10. lähtöruudusta lähtenyt Felipe Massa. Kolmanneksi sijoittui japanilainen Kamui Kobayashi, josta tuli kautta aikojen toinen kotikilpailussaan palkintokorokkeelle noussut japanilaiskuljettaja. Aiemmin tähän oli pystynynyt vain Aguri Suzuki vuonna 1990.


title: Japanin Grand Prix 2012

text: Kimi Räikkönen sijoittui kuudenneksi ja Heikki Kovalainen 15:ksi.


title: Japanin Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Caterhamin Giedo van der Garde ajoi Heikki Kovalaisen tilalla.


title: Yrjö Ylänkö

text: Yrjö Johannes Ylänkö ent. Palmén vuoteen 1916 saakka () oli suomalainen jääkärikapteeni. Hän oli ensimmäisen maailmansodan aikana Saksassa sotilaskoulutuksen saanut jääkäri. Myöhemmin hän toimi Suomen sisällissodassa komppanianpäällikkönä Valkoisessa armeijassa Satakunnan rintamalla.


title: Yrjö Ylänkö

text: Ylängon vanhemmat olivat talonmies Juho Kristian Palmén ja Vilhelmina Elina Matintytär. Hänet vihittiin avioliittoon vuonna 1921 Laina Maria Eskolan kanssa. Hän kävi viisi luokkaa Rauman yhteislyseota ja suoritti virkamiestutkinnon valtionrautateillä vuonna 1916 ja teki opintomatkat Venäjälle ja Ruotsiin.


title: Yrjö Ylänkö

text: Ylänkö liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 28. lokakuuta 1916, josta hänet siirrettiin 3. maaliskuuta 1917 alkaen pataljoonan 1. komppaniaan. Myöhemmin hän palveli pataljoonan tiedonanto-osastossa.


title: Yrjö Ylänkö

text: Hän saapui Suomeen (Vaasaan) jääkäreiden etujoukon mukana varavääpeliksi ylennettynä 18. helmikuuta 1918. Hänet komennettiin Suomen sisällissotaan Satakunnan rintamalle, jossa hän otti komppanian päällikön tehtävät vastaan 23. helmikuuta 1918 Porin rykmentin I pataljoonan (Porin pataljoona) 2. komppaniasta. Hän osallistui sisällissodan taisteluihin Pomarkussa, Lassilassa ja Harjakankaalla, jossa hän haavoittui pahasti 30. maaliskuuta 1918.


title: Yrjö Ylänkö

text: Ylänkö palveli sisällissodan jälkeen 15. heinäkuuta 1918 alkaen Suomen valkoisen kaartin II pataljoonan lähettiupseerina ja adjutanttina. Hänet määrättiin 17. marraskuuta 1919 alkaen 6. komppanian päälliköksi. Ylänkö erosi armeijasta 23. heinäkuuta 1920 ja siirtyi suojeluskuntajärjestöön, jossa hänet nimitettiin Kyminlaakson suojeluskuntapiirin päälliköksi. Ylänkö palasi armeijan palvelukseen 1. marraskuuta 1921, jolloin hänet sijoitettiin komppanianpäälliköksi Savon jääkärirykmentin 4. komppaniaan, josta hänet myöhemmin siirrettiin samaiseen tehtävään 8. komppaniaan. Savon jääkärirykmentistä hänet siirrettiin 16. toukokuuta 1924 Suomenlinnan paikalliskomppaniaan, jossa hän vastaanotti komppanianpäällikön tehtävät. Hän kuoli suraavana vuonna 12. huhtikuuta 1925.


title: Vadim Brovtsev

text:
Vadim Vladimirovitš Brovtsev (, , , s. 26. heinäkuuta 1969 Tšeljabinsk-65, Venäjän SFNT, Neuvostoliitto) on venäläinen liikemies.
Hän toimi tšeljabinskiläisen rakennusyrityksen johtajana ennen kuin vuonna 2009 hänet valittiin Etelä-Ossetian pääministeriksi. Pääministerikausi jatkui vuoteen 2012. Brovtsevilla ei ollut mitään aikaisempia siteitä Ossetian alueelle.


title: Aichi B7A Ryūsei

text: Aichi B7A Ryūsei (, Aichi ryuusei-kanjou-kougeki-ki, "tähdenlento", liittoutuneiden raportointinimi "Grace") oli Aichi Kōkūkin valmistama kaksipaikkainen torpedo- ja syöksypommittaja, joka palveli keisarillisen Japanin laivaston ilmavoimissa toisessa maailmansodassa. Ryūsei tarkoitettiin korvaamaan sekä Nakajima B6N Tenzan -torpedopommittaja että Yokosuka D4Y -syöksypommittaja.


title: Aichi B7A Ryūsei

text: Koneen moottorina oli 2 000-hevosvoimainen kaksirivinen Nakajima Homare NK9C -tähtimoottori, jonka kehitysongelmat viivästyttivät koneen käyttöönottoa. Ensilento tapahtui toukokuussa 1942, mutta tuotanto päästiin aloittamaan vasta huhtikuussa 1944. Materiaalipula sekä tuotantolaitosten pommitukset alkoivat jo tuolloin haitata lentokoneiden valmistusta pahoin. Eniten valmistettiin B7A2-tyyppiä, kaikkiaan koneita tuotettiin 105 kappaletta, joista 80 Aichin tehtailla.


title: Aichi B7A Ryūsei

text: Sodan loppuvaiheissa Tyynellämerellä kaikkien Japanin lentotukialusten tultua tuhotuiksi koneet toimivat maatukikohdista.


title: Aichi B7A Ryūsei

text: Aseistuksena oli kaksi kiinteää 20 mm eteenpäin ampuvaa tykkiä, 13 mm konekivääri taka-ampumossa, sekä 800 kg pommikuorma tai torpedo.


title: Graniittipoika

text: Graniittipoika on Wäinö Aaltosen veistos vuodelta 1917–1920. Arkaaisen pelkistetty veistos on Aaltosen varhaisista teoksista tunnetuimpia.


title: Graniittipoika

text: Veistos kuvaa noin kolmevuotiasta ujoa poikaa. Aaltonen teki pojasta useita versioita. Hän oli osallistunut veistoksen luonnoksella 1915 kilpailuun, jolla haettiin suihkulähdeveistosta Turun kaupunginkirjaston edustalle. Kilpailun voitti Gunnar Finne.


title: Graniittipoika

text: Ateneumin kokoelmissa oleva punaisesta graniitista veistetty versio on vajaa 130 senttiä korkea. Ateneumissa on myös veistoksen noin 35 senttiä korkea luonnos vuodelta 1916. Wäinö Aaltosen museon kokoelmissa on ollut 1998 alkaen musta Graniittipoika II, joka tunnetaan myös "Alaston poika". Muihin versioihin kuuluu 52 senttiä korkea pronssiveistos, joka on Niilo Helanderin säätiön kokoelmissa.


title: Graniittipoika

text: Graniittipojasta tehtiin 1979 kymmenen minuutin pituinen dokumenttifilmi, joka seuraa veistoksen kuvaaman ikäluokan vaiheita. Veistos on myös postimerkissä.


title: Beratin maakunta

text: Beratin maakunta () on yksi Albanian 12:sta maakunnasta. Se sijaitsee maan keskiosassa; se on Albanian maakunnista ainoa, jolla ei ole yhteyttä merelle tai rajaa toisen valtion kanssa. Maakunnan pinta-ala on 1 798 neliökilometriä ja asukasluku arviolta 141 944 (vuonna 2011).


title: Beratin maakunta

text: Vuoden 2015 kuntauudistuksesta lähtien Berat on jaettu viiteen kuntaan: Berat, Kuçovë, Poliçan, Skrapar ja Ura Vajgurore.


title: Thomas Vazhapilly

text: Thomas Vazhapilly (s. 11. huhtikuuta 1940) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 2. joulukuuta 1964 ja nimitettiin Mysoren piispaksi 12. helmikuuta 2003. Piispaksi vihkiminen seurasi 25. maaliskuuta. Pääkonsekraattorina toimi Ignatius Paul Pinto, jota avustivat Joseph Roy ja John Baptist Sequeira.


title: Dibërin maakunta

text: Dibërin maakunta () on yksi Albanian 12:sta maakunnasta. Se sijaitsee maan koillisosassa ja rajautuu idässä Makedoniaan. Maakunnan pinta-ala on 2 586 neliökilometriä ja asukasluku arviolta 137 047 (vuonna 2011).


title: Dibërin maakunta

text: Vuoden 2015 kuntauudistuksesta lähtien Dibër on jaettu neljään kuntaan: Bulqizë, Dibër, Klos ja Mat.


title: Meghan Agosta

text: Meghan Agosta (ent. Agosta-Marciano, s. 12. helmikuuta 1987 Windsor, Ontario) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana voittanut olympialaisissa kolme kultaa ja yhden hopean sekä MM-kilpailuissa kaksi kultaa ja kuusi hopeaa.


title: Meghan Agosta

text: Agosta voitti olympiakultaa Torinossa 2006, Vancouverissa 2010 ja Sotšissa 2014 sekä saavutti olympiahopeaa Pyeongchangissa 2018. Vuoden 2010 olympialaisissa hän voitti maali- ja pistepörssin ja hänet valittiin turnauksen arvokkaimmaksi pelaajaksi, parhaaksi hyökkääjäksi sekä tähdistökentällisen jäseneksi. Myös vuoden 2014 olympialaisissa hänet valittiin tähdistökentälliseen. Agosta on voittanut maailmanmestaruuden vuosina 2007 ja 2012 sekä saavuttanut MM-hopeaa vuosina 2008, 2009, 2011, 2013, 2016 ja 2017.


title: Meghan Agosta

text: Agosta edusti Mercyhurstin yliopistoa vuosina 2006–2011 ja Montréal Starsia vuosina 2011–2013. Tämän jälkeen hän on keskittynyt maajoukkuepeleihin ja poliisin töihin Vancouverissa. Hän voitti CWHL:n mestaruuden eli Clarkson Cupin vuonna 2012.


title: Salomoninhaukka

text: Salomoninhaukka ("Accipiter albogularis"), aiemmalta nimeltään salomonsaartenhaukka, on haukkalaji, jota tavataan Papua-Uudessa-Guineassa ja Salomonsaarilla. Sen elinpiiriä ovat subtrooppiset ja trooppiset kosteat alavat metsät ja vuoristometsät, puutarhat ja kaupunkialueet.


title: Salomoninhaukka

text: Se painaa keskimäärin 250,5 grammaa.


title: Salomoninhaukka

text: Salomoninhaukalla on seuraavat alalajit:


title: Elvis (albumi)

text: Elvis on yhdysvaltalaisen laulaja Elvis Presleyn toinen studioalbumi. Se on julkaistu monofonisena RCA Victor -levymerkillä lokakuussa 1956.


title: Elvis (albumi)

text: Pääosa kappaleista on äänitetty syyskuun 1.–3. päivänä 1956 Radio Recorders -studiossa Hollywoodissa. Kappale ”So Glad You’re Mine” on kuitenkin peräisin Presleyn esikoisalbumin äänityssessiosta tammikuun 30. 1956 RCA:n äänitysstudioilla New Yorkissa.


title: Elvis (albumi)

text: Albumi oli neljä viikkoa ykkössijalla "Billboard 200 -albumilistalla.


title: Elvis (albumi)

text: Recording Industry Association of America (R.I.A.A) vahvisti albumin myyneen kultaa 17. helmikuuta 1960 ja platinaa 10. elokuuta 2011.


title: Elvis (albumi)

text: RCA:n johtaja Steve Sholes oli tilannut albumia varten kaksi uutta laulua, nimittäin Otis Blackwelliltä kappaleen ”Paralyzed” ja lauluntekijäkaksikolta Jerry Leiber ja Mike Stoller balladin ”Love Me”. Näiltä oli peräisin jo aikaisempi Elviksen ykköshittisingle "Hound Dog" / ”Don’t Be Cruel”.


title: Elvis (albumi)

text: Presley itse päätyi kolmeen Little Richard -coveriin: ”Rip It Up”, ”Long Tall Sally” ja ”Ready Teddy”. Lisäksi hän valitsi kolme country-balladia, joista ”How’s the World Treating You” on kitaristi Chet Atkinsn ja Everly Brothersien vakituisen laulunkirjoittajan Boudleaux Bryantin tekemä kappale.


title: Elvis (albumi)

text: ”First in Line” on Aaron Schroederin ja Ben Weismanin tekemä. He olivat ”Eversti” Tom Parkerin julkaisuyhtiön Hill and Range palkkalistoilla, ja 1960-luvulla he kirjoittivat lukuisia lauluja Presleylle.


title: Elvis (albumi)

text: Albumilla on mukana myös Red Foleyn kantrilaulu vuodelta 1941, ”Old Shep”, jonka sanoitus kertoo pojan ja edesmenneen koiran välisestä ystävyydestä. Presley oli esittänyt laulun hyvällä menestyksellä kymmenvuotiaana lasten amatöörilaulukilpailuissa markkinoilla Mississippin Tupelossa.


title: Elvis (albumi)

text: Kolmen päivän tiivis äänityssessio johti siihen, että Presley ja hänen kiertueyhtyeensä kitaristi Scotty Moore, basisti Bill Black ja rumpali D.J. Fontana sekä lauluyhtye The Jordanaires onnistuivat luomaan samanlaisen rennon tunnelman, joka vallitsi Sun-studion aikaisilla äänitteillä. "Elvis"-albumilla on myös samantapainen sekoitus rhythm and blues ja country and western -kappaleita kuin hänen Sun-singleillään. Vaikutelmaa lisää se, että mukana on Arthur Crudupin blues ”So Glad You’re Mine”. Häneltähän oli peräisin Elviksen esikoissinglen kappale ”That’s All Right (Mama)”. Crudupin bluesin vastaparina on tällä levyllä bluegrass-musiikin perustajan Bill Monroen levyttämä ”When My Blue Moon Turns to Gold Again.”


title: Elvis (albumi)

text: Sessioissa oli läsnä muutama ulkopuolinen, nimittäin Elviksen tyttöystävä sekä näyttelijät Natalie Wood ja Nick Adams. Nämä olivat molemmat esiintyneet elokuvassa "Nuori kapinallinen", joka oli Presleyn suosikki James Dean -filmeistä.


title: Elvis (albumi)

text: Albumin äänityssessioihin ei ole nimetty virallista tuottajaa, ja tämä on antanut aiheen olettaa, että Presley itse toimi tuottajana.


title: Elvis (albumi)

text: Päivää ennen albumin julkaisua Presley joutui tappeluun 42-vuotiaan bensa-aseman johtajan Edd Hopperin kanssa. Samaan kahakkaan sekaantui myös mies nimeltään Aubrey Brown. Tappelupukarit saivat kukin 52 dollarin sakot. Välikohtaus ei kuitenkaan vaikuttanut albumin julkaisuun.


title: Elvis (albumi)

text: Albumin luettelotunnus on LPM 1382.


title: Elvis (albumi)

text: Vuonna 1984 albumista julkaistiin CD-versio keinotekoisesti stereofoniseksi muutettuna. Tämä vedettiin kuitenkin pian markkinoilta ja julkaistiin uudelleen monofonisena.


title: Elvis (albumi)

text: Albumista on julkaistu laajennetut CD-versiot 18. toukokuuta 1999 ja 11. tammikuuta 2005.


title: Elvis (albumi)

text: Vuoden 1999 uudelleenjulkaisuun on lisätty bonusraidoiksi kolmen singlen molemmat puolet. Samalla kappalejärjestys muuttui. Neljä raidoista oli listaykkösiä: Presleyn esikoiselokuvan "Love Me Tender" nimikappale sekä ”Too Much” ja kaksipuoleinen listaykkönen "Hound Dog" / ”Don’t Be Cruel”. Bonusraidat on äänitetty 2. heinäkuuta RCA:n studioilla New York Cityssä, syyskuussa Radio Recordersissa, ja ”Love Me Tender” 20th Century Foxin päänäyttämöllä kyseisen elokuvan -nauhoitusten aikana.


title: Elvis (albumi)

text: Julkaisuun 11. tammikuuta 2005 Sony BMG paransi CD-albumia masteroimalla raidat käyttäen Direct Stream Digital (DSD) -teknologiaa. Tässäkin versiossa on kuusi bonusraitaa: ”Playing for Keeps”, ”Too Much”, ”Don’t Be Cruel”, ”Hound Dog”, ”Any Way You Want Me (That’s How I Will Be)” ja ”Love Me Tender”. Tämä tunnustusta saanut uudelleenmasterointi on audiorestauroija Kevan Buddin käsialaa. Vuonna 2005 hän on myös remasteroinut Elviksen ensimmäisen albumin "Elvis Presley" ja kolmannen albumin "Loving You" sekä vuonna 2004 "Elvis at Sun" -albumin.


title: Elvis (albumi)

text: Vuonna 2008 Sony BMG Music Entertainment on julkaissut albumin sarjassaan "Original Album Classics" 5xCD (RCA 88697295572CD1). Ei sisällä bonusraitoja.


title: Elvis (albumi)

text: "Elvis"-albumin nauhoja uskotaan olleen niiden joukossa, jotka ajattelemattomasti heitettiin jokeen lähellä RCA:n Camdenissa, New Jerseyssä, sijaitsevaa toimipistettä 1950-luvun lopulla. Näin ollen ei ole luultavaa, että tästä albumista ilmestyisi vielä erilaisia versioita."Listasijoitukset LPM 1382:lle Billboard 200 -listasta; singleille Billboard Hot 100 -listasta."


title: Elvis (albumi)

text:
Albumi
Singlet


title: Michael Sauer

text: Michael Curtis "Mike" Sauer (s. 7. elokuuta 1987 St. Cloud, Minnesota, Yhdysvallat) on yhdysvaltalainen jääkiekkoilija, joka pelasi puolustajana NHL-joukkue New York Rangersissa. Hän on puolustajana NHL-joukkue Phoenix Coyotesissa pelaavan Kurtin ja NFL-joukkue Minnesota Vikingsissä pelaavan Craigin pikkuveli.


title: Michael Sauer

text: Sauer varattiin New York Rangersiin toisella kierroksella numerolla 44 . Rangers oli hankkinut varausvuoron vuosi aiemmin Toronto Maple Leafsilta Brian Leetchin kaupan yhteydessä.


title: Michael Sauer

text: Sauer allekirjoitti ensimmäisen ammattisopimuksensa Rangersin kanssa 8. elokuuta 2006. Hän pelasi kuitenkin Rangersin farmijoukkueessa Hartford Wolf Packissa. Hän pelasi kausina 2007–2008 ja 2008–2009 suurimmaksi osaksi Hartfordissa, kunnes hänet kutsuttiin ylös Rangersiin pelaamaan 23. maaliskuuta 2009. Hän pelasi ensimmäisen NHL-ottelunsa seuraavana päivänä 24. maaliskuuta 2009 Minnesota Wildia vastaan.


title: Michael Sauer

text: Vietettyään koko kauden 2009–2010 Hartfordissa Sauer aloitti kauden 2010–2011 Rangersissa joukkueen avauskokoonpanossa. Hän teki ensimmäisen NHL-maalinsa 9. joulukuuta 2010 Ottawa Senatorsin maalivahdille, Brian Elliottille.


title: Michael Sauer

text: Sauer teki Rangersin kanssa jatkosopimuksen 8. heinäkuuta 2011. Se oli kaksi vuotta pitkä, ja Sauer ansaitsi 2,5 miljoonaa dollaria.


title: Michael Sauer

text: Dion Phaneuf taklasi 5. joulukuuta 2011 Sauerin, joka loukkaantui eikä ole sen jälkeen toipunut pelaamaan. Sauerin sopimus päättyi kauden 2012–2013 jälkeen, ja hänestä tuli vapaa pelaaja.


title: Risto Kautto

text: Risto Kautto (15. kesäkuuta 1931 Helsinki – 5. huhtikuuta 2012 Helsinki) oli suomalainen kustannustoimittaja ja tutkija.


title: Risto Kautto

text: Kautto valmistui Helsingin yliopistosta 1958. Hän työskenteli WSOY:llä 1961-1974 kustannustoimittajana, toimituspäällikkönä ja tietosanakirjatoimittajana. Hän oli muun muassa yksi Tiedon portaat -tietosanakirjan toimittajista, osallistui Kansallisbiografian perussuunnitelman tekemiseen sekä kirjoitti Helsingin Sanomiin artikkeleita ja oli lehden kolumnisti. 1980-1990-luvulla hän työskenteli Suomen Elokuva-arkistossa.


title: Risto Kautto

text: Kautto käänsi muun muassa Thomas Mannin kertomuksia sisältävän teoksen "Päiden vaihdos, Laki". Lisäksi hän julkaisi omia teoksia, "Malminkartano: luutnantin puustelli", "Pistoksia" (muistelmat) ja "Tyynelän tietämiin".


title: Metsästyskoira

text: Metsästyskoira on metsästykseen käytettävä koira. Se auttaa ihmisiä saalistettavien eläinten kiinni saamisessa, jos eläin on liian nopea tai vaarallinen ihmisen napattavaksi. Metsästyskoirat joutuvat usein erittäin suureen rasitukseen, jonka myötä ne joutuvat syömään erittäin paljon. Metsästyskoirarotuja on yhteensä 30 erilaista, ja niihin luokittuu esimerkiksi egyptinmetsästyskoira, guicho ja suomenpystykorva. Metsästyskoirista useiden sanotaan olevan nuorena hyvin villejä ja vilkkaita, vaikka rotua sanottaisiin muuten rauhalliseksi.


title: Metsästyskoira

text: FCI luokittelee hajuaistinsa avulla metsästävät koirat "ajaviin ja jäljestäviin koiriin" erotuksena näön avulla metsästävistä vinttikoirista. Ajavat ja jäljestävät koirat kuuluvat sen mukaan ryhmään 6, joka jaetaan edelleen alajaostoihin ajavat koirat (6.1), jäljestävät koirat (6.2) ja ajokoirien sukuiset rodut (6.3). Ajavat koirat luokitellaan edelleen suuriin (6.1.1), keskikokoisiin (6.1.2) ja pieniin (6.1.3).


title: Metsästyskoira

text: Rodut voidaan edelleen jakaa alaluokkiin esimerkiksi niiden pääasiallisesti ajaman riistan tai metsästystyylin mukaan. Ensiksi mainitusta jaosta esimerkkejä ovat Euroopassa jänis- ja kettukoirat, sekä Yhdysvalloissa pesukarhukoirat eli "coonhoundit". Metsästystyyleihin perustuviin kategorioihin kuuluu Yhdysvalloissa vastaavasti mm. puuhun ajavien eli "treeing"-rotujen ryhmä, jotka tunnetaan yleisemmin cur-rotuina.


title: Metsästyskoira

text: Suuri osa eurooppalaisista ajokoirista on jäniskoiria. Niihin kuuluvat mm. suomen- ja kreikanajokoira sekä beagle ja harrieri. Kaksi jälkimmäistä tunnettiinkin ennen suomeksi nimillä pieni ja suuri englanninjäniskoira.


title: Metsästyskoira

text: Kettukoirat ovat alun perin kotoisin Iso-Britanniasta. FCI tunnustaa niistä englannin- ja amerikankettukoiran, minkä lisäksi niihin luetaan myös walesin-, virginian- ja dumfriesshirenkettukoira.


title: Metsästyskoira

text: Bassetti-rodut ovat alun perin syntyneet mutaation seurauksena. Niille on tyypillistä pitkä, mäyräkoiramainen runko yhdistettynä mataliin raajoihin, ja niillä on usein myös erittäin pitkät korvat. FCI-luokittelussa bassetit kuuluvat pieniin ajaviin koiriin. Ns. "mäyräajokoirat" eli "dachsbracket" muistuttavat melko paljon bassetti-tyyppiä, mutta niiden kuono on hieman erilainen. Niihin luetaan nykyisin elävistä roduista dreeveri, alppien- ja westfaleninajokoira.


title: Metsästyskoira

text: Pesukarhukoirat polveutuvat siirtomaa-aikaan Yhdysvaltoihin viedyistä englantilaisista, irlantilaisista ja ranskalaisista kettukoirista. Esimerkiksi mustaruskea pesukarhukoira jalostettiin virginiankettukoiran ja vihikoiran risteytyksestä. Vaikka ne ovatkin Euroopassa erittäin harvinaisia, Yhdysvalloissa ne ovat suosittuja metsästyskoiria, jotka ovat saavuttaneet merkittävän jalansijan maan kulttuurissa. Mm. Sweet Home Alabama -elokuvassa esiintyy coonhound, ja Alabamassa sijaitsee oikeasti elokuvassakin näytetty coonhoundien hautausmaa nimeltä "Key Underwood Coon Dog Memorial Graveyard". Pesukarhun lisäksi monella coonhoundilla metsästetään myös mm. puumaa samaan tapaan kuin myöhemmin mainituilla puumanmetsästykseen jalostetuilla molossikoirilla.


title: Metsästyskoira

text: Coonhound-rotuihin luokitellaan mustaruskea pesukarhukoira ("Black & Tan Coonhound"), punainen pesukarhukoira ("Redbone Coonhound"), sininen pesukarhukoira ("Bluetick Coonhound"), englanninpesukarhukoira ("American English Coonhound"), walkerinpesukarhukoira ("Treeing Walker Coonhound") ja plottinajokoira ("Plott Hound"). Suomen kennelliitto on nimennyt ainoan FCI:n tunnustaman coonhound-rodun, mustaruskean pesukarhukoiran, pelkäksi pesukarhukoiraksi. Tämä saattaa aiheuttaa sekaannusta, mikäli FCI päättää tulevaisuudessa tunnustaa muutkin coonhound-rodut. Lisäksi Suomen Kennelliitto on kansallisella tasolla tunnustanut muista pesukarhukoirista plottinajokoiran ja sinisenpesukarhukoiran, joista jälkimmäisellä ei ole vielä virallista suomenkielistä nimeä, vaan se tunnetaan meilläkin bluetick coonhoundina.


title: Metsästyskoira

text: Curit perustuvat alun perin useiden amerikkalaisten metsästyskoirarotujen välisistä risteytyksistä syntyneisiin sekarotuisiin ja rotutyypiltään erittäin epäyhtenäisiin linjoihin. Vielä nykyisinkin saman ulkonäkö vaihtelee saman rodun yksilöiden sisällä melkoisesti, koska kyse on yksinomaan käyttöominaisuuksien perusteella jalostetuista sukulinjoista. Blackmouth curilla ja catahoulanleopardikoiralla metsästetään mm. puumaa, kun taas muita cur-rotuja käytetään toisenlaisen riistan metsästykseen. Yleisesti ottaen voidaan kuitenkin sanoa curin säkäkorkeuden vaihtelevan välillä 45–70 cm ja painon olevan vähintään 14 kg.


title: Metsästyskoira

text: Cur-rotuihin luetaan yleensä seuraavat rodut ja linjat, vaikka eri alalinjoja onkin huomattavasti enemmän:


title: Metsästyskoira

text: Vinttikoirat metsästävät näköaistinsa avulla, mistä johtuukin niiden englanninkielinen nimitys "sighthound". Sana vinttikoira juontaakin juurensa käännösvirheestä, sillä saksankielinen sana "windhund" tarkoittaa "tuulikoiraa" ja tulee koiran kyvystä juosta ns. "tuulen nopeudella". FCI lukee vinttikoirat ryhmään 10 ja luokittelee ne karvanlaadun perusteella pitkä- ja hapsukarvaisten (10.1), karkeakarvaisten (10.2) sekä lyhytkarvaisten (10.3) alaryhmiin. Vinttikoirat ovat alun perin kotoisin Lähi-idästä ja kuuluvat yksiin kaikkein vanhimmista koiratyypeistä.


title: Metsästyskoira

text: Välimeren jäniskoirat ovat vinttikoirista poiketen tyypillisesti pystykorvaisia, mutta kuitenkin rakenteltaan vinttikoiria muistuttavia jäniksen ja villikaniinin metsästykseen jalostettuja alkukantaisia koiria. Ne metsästävät tyypillisesti sekä näön, kuulon että hajuaistin avulla. FCI lukee ne ryhmän 5 alajaostoihin alkukantaiset koirat (5.6) ja alkukantaiset metsästyskoirat (5.7) muutaman muun rodun kanssa. Tähän rotutyyppiin lukeutuvat podencot ja podengot, cirneco dell'etna, faaraokoira sekä kreetankoira.


title: Metsästyskoira

text: Lintukoiria käytetään nimensä mukaisesti pääasiassa lintujen metsästykseen. Monissa FCI:n ulkopuolisissa maissa lintukoirille on yksi yhteinen roturyhmä, kuten esimerkiksi "gundog" tai "sporting group". FCI on kuitenkin jakanut lintukoirat kahteen eri luokkaan: ryhmään 7 eli kanakoirat ja ryhmään 8 eli noutajat, ylösajavat koirat (käytännössä spanielit) ja vesikoirat. Kanakoirien ryhmä jaetaan kahtia mannermaisiin (7.1) ja brittiläis-irlantilaisiin (7.2) kanakoiriin. Ensiksi mainitut luokitellaan joko seisoja- (7.1.1), spanieli- (7.1.2) tai griffon-tyyppisiin (7.1.3) rotuihin.


title: Metsästyskoira

text: Terrierit ovat alun perin toimineet luolakoirina ja muunlaisen pienriistan metsästyksessä. FCI sijoittaa terrierirodut ryhmään 3 ja jakaa ne isoihin ja keskikokoisiin (3.1), pieniin (3.2), bull-tyyppisiin (3.3) ja kääpiöterriereihin (3.4). Näistä bullterrierit ja kääpiöterrierit ovat ulkoisesti melko kaukana tyypillisestä terrieristä, ensiksi mainitut muistuttavat fenotyypiltään enemmän molossikoiria ja jälkimmäiset sylikoiria. Varsinaiset perusterrierit voidaan jakaa luolaterriereihin ja rottakoiriin, minkä lisäksi Yhdysvalloissa tunnetaan huomattavasti terrieriä - erityisesti jackrussellinterrieriä - muistuttava pienikokoinen metsästyskoiratyyppi eli feistit.


title: Metsästyskoira

text: Rottakoirat tunnetaan englanninkielisissä maissa nimellä "ratter" ja espanjankielisissä nimellä "rater" (katalaaniksi ja mallorquiniksi "rotan metsästäjä") tai "ratonero" (espanjaksi "hiiren metsästäjä"). Niitä on käytetty nimensä mukaisesti rottien, hiirten ja muiden tuholaisten hävittämiseen talleissa, varastorakennuksissa ja viinikellareissa. Ne ovat lähes aina sileäkarvaisia snautseri- ja griffonirotuja lukuun ottamatta.


title: Metsästyskoira

text: Seuraavat rodut luokitellaan rottakoiriin:


title: Metsästyskoira

text: Rottaterrierit


title: Metsästyskoira

text: Kääpiökoirat


title: Metsästyskoira

text: Snautserit ja pinserit


title: Metsästyskoira

text: Feisteillä metsästetään pienriistaa, erityisesti oravia. Ne voidaan luokitella kahteen kategoriaan: "mountain feist" ja "treeing feist". Treeing feistien säkäkorkeus vaihtelee tavallisesti välillä 25–55 cm ja paino välillä 5–16 kg.


title: Metsästyskoira

text: Mountain feist


title: Metsästyskoira

text: Treeing feist


title: Metsästyskoira

text: Metsästyspystykorvat ovat pääasiassa hirvi- ja karhukoiria, mutta esimerkiksi laikat ovat erittäin monipuolisia, ja niitä käytetäänkin kaikenlaisen suurriistan metsästykseen.


title: Metsästyskoira

text: Hirvikoiriin luokitellaan yleensä keskikokoiset pohjoismaiset metsästyskoirat, eli jämtlanninpystykorva, harmaa- ja mustanorjanhirvikoira, valkoinen ruotsinhirvikoira, hälleforsinkoira, hedenkoira ja karjalankarhukoira. Myös laika-rodut eli itäsiperian-, länsisiperian-, venäläis-eurooppalainen, jakutian-, tšukotkan- ja kamtšatkanlaika ovat ennen kaikkea hirvi- ja karhukoiria, mutta toisinaan ne luetaan omaksi alaryhmäkseen erotuksena pohjoismaisista hirvikoirista. Lisäksi mm. akitaa käytettiin alun perin karhun ja kauriin metsästykseen, ja keskikokoisia japanilaisia pystykorvia käytetään kotimaassaan edelleen mm. villisian metsästykseen. Myös korealaiset pystykorvat, kuten koreanjindonkoira on jalostettu kotimaassaan vastaavaan käyttötarkoitukseen vartioinnin lisäksi.


title: Metsästyskoira

text: Termi haukkuva lintukoira viittaa pieniin pystykorviin, käytännössä lähinnä suomen- ja pohjanpystykorvaan. Nämä koirat hakevat ensiksi metsässä lintua, yleisimmin teertä ja metsoa, haju- ja kuuloaistinsa avulla, linnun löytäessään ajavat sen ylös puuhun ja jäävät puun juurelle haukkumaan lintua jolloin metsästäjä alkaa varovaisesti lähestyä haukkua. Kun metsästäjä on tarpeeksi lähellä haukkua ja huomaa linnun oksalla, ampuu hän linnun ja näin koira on hoitanut tehtävänsä kunnialla.


title: Metsästyskoira

text: Myös molossityyppisiä koiria on käytetty varsinkin muinaisina aikoina metsästyskoirina. Ne ovat toimineet suurriistan metsästäjinä, joista esimerkkinä erilaiset villisikakoirat ja kissaeläinten metsästykseen käytetyt koirat.


title: Metsästyskoira

text: Entisaikojen villisikakoirista moni kuului maailman korkeimpiin koskaan eläneisiin rotuihin. Niistä kenties historian tunnetuin esimerkki oli 110 cm korkea "boarhound" eli saksanvillisikakoira. Tämän rodun uskotaan olleen mm. tanskandoggin kantarotu. Lisäksi siitä tunnettiin peräti 121 cm korkea kreikkalainen muunnos nimeltä sulioottikoira, joka oli useiden nykyisten mastiffien esi-isä. Nykyisin elossa oleviin villisian metsästykseen käytettäviin molosseihin kuuluvat mm. dogo argentino ja kreikanvillisikakoira.


title: Metsästyskoira

text:
Leijonakoirista tunnetuin on rhodesiankoira, jota voidaan FCI:n virallisesta luokittelusta (ryhmä 6) huolimatta pitää alkuperänsä vuoksi osittain molossityyppisenä ja osittain alkukantaisena metsästyskoirana. Sitä kutsuttiinkin aiemmin nimellä afrikanleijonakoira, vaikka leijonan lisäksi sillä onkin metsästetty myös mm. gepardia ja leopardia.
Aiemmin leijonakoiria oli kuitenkin useita, ja jo tuhansia vuosia sitten elänyttä muinaista assyrianmastiffia käytettiin tähän tehtävään. Lisäksi Rooman valtakunnan aikaan nykyisen mastiffin edeltäjät joutuivat tappelemaan leijonia vastaan areenalla. Vielä 1800-luvulla Englannissa käytettiin alkuperäisen tyyppistä englanninbulldoggia ja staffordshirenbullterrieriä niin kutsuttuun "leijonanpuremiseen" eli käytännössä samanlaisiin leijonan ja koiran välisiin taisteluihin kuin muinaisessa Roomassa.


title: Metsästyskoira

text:
Puumakoiriksi voidaan lukea eri rotuja cureista coonhoundeihin, mutta varsinaisista molossikoirista tunnetuin tähän tarkoitukseen jalostettu rotu on dogo argentino, jota on käytetty myös villisian metsästykseen. Lisäksi jo mainituista puumanmetsästykseen käytettävistä cur-roduista blackmouth cur muistuttaa rotutyypiltään ja ulkonäöltään huomattavasti enemmän molossia kuin ajokoiraa.
Yhdysvalloissa tunnettiin 1800-luvulla Aaron Hallin kehittämä "pennsylvanialainen pantterikoira", jota nimestään huolimatta käytettiin puuman metsästykseen. Nimi selittyy sillä, että puhekielessä puumaa kutsuttiin sanalla "panther". Rodun taustalla oli tiettävästi alkuperäistä englanninbulldoggia, vihikoiraa, newfoundlandinkoiraa ja mastiffia. Näiden koirien sanotaan olleen niin kookkaita, että silloinen Pennsylvanian riistavaltuutettu C.K. Sober pystyi ratsastamaan niiden selässä. Rotu kuoli sukupuuttoon pian Hallin vuonna 1892 sattuneen kuoleman jälkeen.


Luettelo KHL:ään varatuista kanadalaisista sisältää kaikki KHL-joukkueiden varaamat kanadalaiset jääkiekkoilijat. Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.


title: Peter Kirui

text: Peter Cheruiyot Kirui (s. 2. tammikuuta 1988) on kenialainen kestävyysjuoksija.


title: Peter Kirui

text: Vuonna 2011 hän voitti 10 000 metrin juoksussa Kenian mestaruuden. Daegun MM-kilpailuissa samana vuonna hän sijoittui 10 000 metrin juoksussa kuudenneksi ajalla 27.25,63.


title: Peter Kirui

text: Kirui on toiminut jäniksenä useassa maratonkilpailussa. Vuonna 2010 hän toimi jäniksenä Rotterdamin maratonilla, jonka Patrick Makau voitti ajalla 2.04.48, ja Chicagon maratonilla, jonka Samuel Wanjiru voitti ajalla 2.06.27. Vuonna 2011 hän toimi jäniksenä Rotterdamin, Berliinin ja Frankfurtin maratoneilla. Berliinissä Patrick Makau voitti kilpailun uudella maailmanennätyksellä 2.03.38. Makau juoksi tuolloin myös 30 kilometrin maailmanennätyksen 1.27.38. Kirui johti kilpailua 30 kilometrin kohdalla, mutta ei saanut maailmanennätystä nimiinsä, koska ei juossut kilpailua loppuun vaan keskeytti 32 kilometrin kohdalla. Viisi viikkoa Berliinin maratonin jälkeen hän toimi jäniksenä Frankfurtin maratonilla, jonka Wilson Kipsang voitti ajalla 2.03.42. Kilpailussa Kirui pysähtyi hetkeksi 30 kilometrin kohdalla, mutta päätti kuitenkin juosta maaliin asti ja sijoittui lopulta kuudenneksi ajalla 2.06.31.


title: Tommi Halonen

text: Tommi Halonen (s. 14. huhtikuuta 1982 Tornio) on entinen suomalainen jalkapalloilija. Hän oli pelipaikaltaan hyökkäävä keskikenttäpelaaja tai hyökkääjä.


title: Tommi Halonen

text: Halosen kasvattajaseura on Tornion Pallo -47, josta hän siirtyi Valkeakosken Hakan riveihin 18-vuotiaana.


title: Tommi Halonen

text: Halonen palasi kasvattajaseuraansa TP-47:ään, joka oli noussut kaudeksi 2004 Veikkausliigaan. Loukkaantumiset sekottivat kuitenkin hänen debyyttikauttaan pääsarjatasolla. Halonen pelasi kahden vuoden aikana yhdeksässä liigaottelussa. Alkupuolen kaudesta 2005 hän pelasi lainasopimuksella Ykkösen Oulun Luistinseurassa.


title: Tommi Halonen

text: Kaikkiaan kolmen Tornio-vuoden jälkeen Halonen siirtyi Kokkolaan, jossa hän on pelasi vuosina 2007–2013 niin GBK:ssa kuin KPV:ssäkin.


Jalkapallon naisten Aasian-mestaruuskilpailut on Aasian jalkapalloliittoon (Asian Football Confederation) kuuluvien jäsenmaiden mestaruuskilpailu naisten jalkapallossa. Mestaruuskilpailut on järjestetty vuodesta 1975. Menestynein maa on ollut Kiina.


title: C. J. Wilson

text: Christopher John ”C. J.” Wilson (s. 18. marraskuuta 1980 Newport Beach) on yhdysvaltalainen baseballpelaaja, joka pelaa syöttäjänä Los Angeles Angelsissa. Aikaisemmin hän syötti Texas Rangersissa vuodet 2005–2011.


title: C. J. Wilson

text: Wilson pelasi nuorena Santa Ana Junior Collegen baseballjoukkueessa, ja hänet valittiin vuoden 2000 parhaaksi pelaajaksi. Texas Rangersin kykyjenmetsästäjä Tim Fortugno kiinnitti huomiota Wilsoniin, ja kutsui tämän pelaamaan Pulaski Rangersiin, joka pelasi alimpaan aloittelijaliigaan kuuluvassa Appalachian Leaguessa. Wilson kuitenkin nousi jo viiden viikon kuluttua ylemmällä tasolla pelaavaan Savannah Sand Gnatsiin.


title: C. J. Wilson

text: Vuonna 2002 Wilson nousi jälleen ylemmässä High-A -tasolla pelanneeseen Charlotte Rangersiin, ja edelleen AA-tasolla pelanneeseen Tulsa Drillersiin. Seuraavana vuonna Wilson pelasi AA-tason Frisco RoughRidersissa, mutta joutui keskeyttämään kauden leikkauksen takia. Wilsonin kuntoutuminen esti myös vuoden 2004 peleihin osallistumisen.


title: C. J. Wilson

text: Wilson palasi kentälle vuoden 2005 kaudelle 18 kuukauden tauon jälkeen. Kauden aikana nostettiin ensimmäistä kertaa Major Leagueen Texas Rangersin riveihin. Loppukauden aikana Wilson pelasi yhteensä 24 peliä yhdellä voitolla, seitsemällä tappiolla ja 6,94 ERA:lla.


title: Remmy Ongala

text: Ramadhani ”Remmy” Mtoro Ongala (1947 – 13. joulukuuta 2010) oli tansanialainen kitaristi ja laulaja. Ongala lauloi muun muassa yhtyeissä Orchestra Makassy ja Remmy Ongala & Orchestre Super Matimila. Remmy Ongala & Orchestre Super Matimila vieraili Suomessa, Provinssirockissa vuonna 1989. Ongala kuoli kotonaan Dar es Salaamissa 13. joulukuuta 2010.


title: Remmy Ongala

text: Remmy Ongala syntyi vuonna 1947 Kindun kaupungissa Belgian Kongon (nykyinen Kongon demokraattinen tasavalta) koillisosassa. Hän aloitti keikkailun 16-vuotiaana isänsä kanssa, joka oli tunnettu laulaja, sanzan soittaja ja tanssija. Hän lopetti koulunkäynnin 17-vuotiaana, koska hänellä ei ollut enää varaa maksaa lukukausimaksuja. Myytyään appelsiineja ja purukumia kaduilla hän liittyi Bantu Success -nimiseen nuorisoyhtyeeseen, jossa hän toimi rumpalina ja laulajana. Hänen intohimonsa Francon kitaramusiikkiin sai hänet innostumaan kitaran soiton opettelusta. Kaksi vuotta myöhemmin hän soitti kitaraa useissa ryhmissä, kuten Success Mwachame, Mickey Jazz ja Uganda’s Grand Mika Jazz.


title: Remmy Ongala

text: Vuonna 1978 Remmy Ongala muutti Dar es Salaamiin, Tansaniaan liittyäkseen Orchestra Makassy -yhtyeeseen, jossa soitti myös entinen OK Jazz -yhtyeen kitaristi Fan Fan. Yhtyettä johti Remmy Ongalan setä Mzee Makassy.


title: Remmy Ongala

text: Vuonna 1980 Orchestra Makassy muutti Keniaan, joten Remmy Ongala perusti Tansaniaan oman yhtyeensä Orchestre Super Matimilan, joka sai nimensä paikallisen liikemiehen mukaan, koska tämä osti ja omisti yhtyeen instrumentit. Vuoteen 1984 mennessä yhtyeeseen kuului kolme kitaraa, saksofoni, trumpetti, basso ja rummut. Vuonna 1987 Orchestre Super Matamilassa soitti kahdeksantoista henkilöä, mutta lavalla esiintyi normaalisti kuudesta kahdeksaan muusikkoa. Orchestre Super Matimilassa yhdistyi kongolainen soukous, tansanialaiset rytmit, latinalainen musiikki ja soul-musiikki.


title: Remmy Ongala

text: Vuonna 1988 yhtye kiersi Eurooppaa ja Pohjois-Amerikkaa. Vuotta myöhemmin yhtye julkaisi ensimmäisen kansainvälisen albuminsa Songs for the poor man. Vuonna 1992 yhtye nauhoitti toisen levynsä Mambon.


title: Remmy Ongala

text: Remmy Ongala on kansainvälisesti tunnetuimpia tansanialaisia muusikoita. Dar es Salaamissa on asuinalue, joka on nimetty hänen mukaansa "Kwa Remmy Sinza". Monet Remmy Ongalan sanoituksista käsittelevät köyhyyttä ja kuolemaa. Remmy Ongalan myös poliittisesti kantaa ottavat sanoitukset herättivät paljon keskustelua Tansaniassa ja hänen maineensa ulottui jopa syrjäisimmille seuduille valtiota.


title: Remmy Ongala

text: Remmy Ongalalle myönnettiin Tansanian kansalaisuus ja hän asui myöhäisen uransa aikana Dar es Salaamissa englantilaisen vaimonsa ja neljän lapsensa kanssa. Vuonna 2001 sairaskohtauksen seurauksena hän halvaantui osittain, mutta jatkoi laulamistaan pyörätuolista. Sairaskohtauksen jälkeen hän siirtyi laulamaan gospel-musiikkia ja leikkasi tavaramerkiksi muodostuneet dreadlocksinsa. Hänet löydettiin kotoaan kuolleena 13. joulukuuta 2010.


title: Meksikon naisten jalkapallomaajoukkue

text: Meksikon naisten jalkapallomaajoukkue edustaa Meksikoa kansainvälisissä naisten turnauksissa. Meksiko pelaa kotipelinsä valko-vihreä-punaisessa asussa, vieraspelit puna-mustassa asussa. Joukkueen sijoitus FIFA-rankingissa oli 26. vuonna 2017.


title: Joseph Hasler

text: Joseph Hasler (22. huhtikuuta 1900 – 20. joulukuuta 1985) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 20. maaliskuuta 1926 ja nimitettiin sen piispaksi 16. huhtikuuta 1957. Piispaksi konsekroinnin suoritti 26. toukokuuta Gustavo Testa, jota avustivat Christian Caminada ja Franz von Streng.


title: Joseph Hasler

text: Hasler osallistui Vatikaanin toiseen kirkolliskokoukseen. Hän jäi eläkkeelle 24. maaliskuuta 1976.


title: Saihou Jagne

text: Saihou Jagne (s. 10. lokakuuta 1986 Banjul, Gambia) on ruotsalais-gambialainen jalkapallohyökkääjä, joka pelaa Veikkausliigajoukkue IFK Mariehamnissa.


title: Simon Nurme

text: Nils Simon Erik Nurme (s. 24. marraskuuta 1982 Laxå, Ruotsi) on entinen ruotsalainen jalkapallomaalivahti.


title: Simon Nurme

text: Nurme edusti Veikkausliigassa pelannutta IFK Mariehamnia kausina 2012–2014.


title: Endo-ekso-isomeria

text: Endo-ekso- ja tähän läheisesti liittyvä "syn-anti"-isomeria (molemmat kirjoitetaan aina kursiivilla) ovat diastereomerian lajeja, joita on bisyklisillä ja sillanpäärakenteen omaavilla orgaanisilla yhdisteillä. Näiden yleinen kaava on bisyklo[x.y.z]alkaani, jossa x on yhdisteen pisimmän renkaan hiilten lukumäärä lukuun ottamatta sillänpäärakenteen kahta hiiltä. Hiilten numerointi aloitetaan toisesta sillanpäärakenteen hiilestä. Mikäli yhdisteessä on kaksi yhtä pitkää rengasta, joista toinen tai molemmat on substituoitu, aloitetaan hiilten numerointi siitä sillanpäärakenteen hiilestä, joka on lähimpänä suurimman prioriteetin ryhmää. Tästä edetään hiili toisensa jälkeen seuraavaksi pidempään tai suuremman prioriteetin hiileen.


title: Endo-ekso-isomeria

text: Isomeeri on


title: Bounce Tales

text: Bounce Tales on Rovio Mobilen kehittämä vektoripohjainen tasohyppelypeli kännyköille. Pelissä pelaaja palloa ohjaten ratkoo ongelmia sekä väistelee vaaroja. Pelissä on kaksitoista kenttää, josta kolme ovat bonuskenttiä. Peli on seuraaja Nokian alkuperäiselle "Bounce"-pelille. Pelissä on käytössä kolme palloa: punainen superpallo, harmaa kivipallo (kykenee tuhoamaan esteitä ja uppoamaan nopeasti) sekä rantapallo (pystyy kellumaan vedessä sekä hyppimään korkealle).


Kaarle-herttua herjaa Klaus Flemingin ruumista on Albert Edelfeltin öljymaalaus vuodelta 1878. Sitä pidetään suomalaisen realistisen historiamaalauksen merkkiteoksena ja huipentumana.


title: Kaarle-herttua herjaa Klaus Flemingin ruumista

text:
Maalaus kuvaa Kaarle-herttuaa tarttumassa Klaus Flemingin ruumiin partaan. Tapahtumapaikkana on Turun linnan Sturen kirkko.
Arkku on avattu ja paikalla on myös vainajan leski Ebba Stenbock. Valo nostaa kuvan keskiosan tapahtumat esille samalla kun reunat jäävät varjoon. Aihe perustuu Zachris Topeliuksen vuonna 1875 julkaistuun "Maamme kirjaan" sisältyvään tarinaan. Sen mukaan Kaarle-herttua olisi vallattuaan Turun linnan syyskuussa 1597 avauttanut Flemingin arkun linnan kappelissa varmistaakseen tämän kuolleen, vetänyt vainajaa parrasta ja sanonut ”Jos nyt eläisit, ei pääsi olisi kovin lujassa”, mihin leski Ebba Stenbock oli vastannut ”Jos minun autuas herravainajani eläisi, ei Teidän armonne olisi koskaan päässyt tänne asti”.


text: Edelfeltin opiskeluaikana historiamaalaus oli auktoriteettien suosiossa, ja hänestä toivottiin merkittäviä isänmaallisia aiheita maalaavaa historiamaalaria. Edelfelt sai stipendin opiskellakseen historiamaalauksen keskuksessa Antwerpenin taideakatemiassa 1873. Hän siirtyi kuitenkin jo seuraavana vuonna Pariisiin taideakatemiaan, mutta jatkoi historiamaalauksen parissa Jean-Léon Gérômen johdolla.


text: "Kaarle-herttua herjaa Klaus Flemingin ruumista" sai alkunsa Pariisissa. Edelfelt sai Pariisissa oppia myös Jules Bastien-Lepagelta, johon tutustuttuaan hän alkoi kuvata arkielämää ulkoilmamaalauksen hengessä. Bastien-Lepage kommentoi myös tätä maalausta, ja kehui keskeisten hahmojen kuvausta.


text:
"Kaarle-herttua herjaa Klaus Flemingin ruumista" otettiin hyvin vastaan Pariisin salongissa, vaikka historiamaalauksen aika oli varsinaisesti Pariisissa jo ohi. Tuolloin kuitenkin erilaiset kuolemaan liittyvät aiheet olivat muodissa. Kiinnostavimpana pidettyä ulkoilmarealismia Edelfelt pian sovelsikin "Lapsen ruumissaatossa".
Edelfelt ehti maalaamaan uransa alussa silti muitakin historiamaalauksia, kuten "Kuningatar Blanka" (1877), "Poltettu kylä" (1879). ja "Porilaisten marssi" (1892).


text: Maalaus hankittiin Ateneumin kokoelmiin pian sen valmistuttua, ja se sijoitettiin Turun linnaan 1960. Vuonna 2010 se sijoitettiin turvallisuussyistä lasivitriiniin linnan aulan ylätasanteelle. Taulu on vakuutettu usean miljoonan euron summasta.


title: Aarne Örmä

text: Aarne Fredrik Österlund vuodesta 1932 alkaen Örmä () oli suomalainen jääkäriluutnantti. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa muun muassa komppanianvääpelinä Valkoisen armeijan jääkärijoukoissa. Myöhemmin hän toimi talvisodassa komppanianpäällikkönä kranaatinheitinjoukoissa.


title: Aarne Örmä

text: Örmän vanhemmat olivat maanviljelijä Herman Österlund ja Iida Fredrika Rosendahl. Hänet vihittiin avioliittoon vuonna 1920 Katri Kaarina Penttalan kanssa. Hän kävi kansakoulun ja suoritti keskikoulukurssin Iin yhteiskoulussa vuonna 1930. Sotilaskoulutusta hän sai Paikallispäällikkökurssilla Porissa vuosina 1919–1920 sekä paikallispäälliköiden täydennyskurssilla ja suojeluskuntaupseerikurssilla vuonna 1922. Lisäksi hän suoritti kurssit Suojeluskuntain päällystökoulussa: ampumatoimintakurssin vuonna 1924, taktiikan soveltamiskurssin vuonna 1925, komppanianpäällikkökurssin vuonna 1930 ja luutnanttikurssin vuonna 1936. Reserviupseerikoulun Haminassa hän kävi vuonna 1928.


title: Aarne Örmä

text: Örmän harrastuksiin kuului antiikkiesineiden keräily ja ampumaharrastus, jossa hän saavutti vuonna 1938 ensimmäisen palkinnon reserviupseerien ampumakilpailussa.


title: Aarne Örmä

text: Örmä työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 30. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Saksassa olo aikanaan hän suoritti myös Polangenissa vuonna 1917 järjestetyn erikoiskurssin (pommarikurssi).


title: Aarne Örmä

text: Örmä saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan puolijoukkueenjohtajaksi 2. Jääkärirykmentin 4. jääkäripataljoonan 2. komppaniaan, jossa hän myöhemmin toimi komppanianvääpelinä. Hän osallistui sisällissodan taisteluihin Kalevankankaalla, jossa hän haavoittui vaikeasti vatsaan 28. maaliskuuta 1918.


title: Aarne Örmä

text: Örmä palveli sisällissodan jälkeen 11. kesäkuuta 1918 alkaen joukkueenjohtajana 2. Jääkärirykmentin täydennyspataljoonassa, josta hänet siirrettiin 12. syyskuuta 1918 joukkueenjohtajaksi Porin jalkaväkirykmentti n:o 2:n 8. komppaniaan. Örmä erosi armeijasta 11. helmikuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Nakkilan suojeluskuntaan 6. maaliskuuta 1919 alkaen. Nakkilasta hänet määrättiin 1. tammikuuta 1925 alkaen Porin (myöhemmin Satakunnan) suojeluskuntapiirin IV alueen päälliköksi, josta hänet siirrettiin 1. tammikuuta 1926 alkaen V (myöhemmin VI) alueen päälliköksi.


title: Aarne Örmä

text: Örmä osallistui talvisotaan komppanian päällikkönä JR 18 kranaatinheitinkomppaniassa. Hän osallistui sodan verisimpiin taisteluihin Summassa, jossa hän kaatui rintaman murtumisen aikoihin Kämärän tien läheisyydessä Lähteen lohkolla 13. helmikuuta 1940. Hänet on haudattu Noormarkkuun.


title: Aarne Örmä

text: Örmä toimi Satakunnan suojeluskuntapiirin kunnialautakunnan jäsenenä vuonna 1934.


title: David Opoku

text: David Osei Opoku (s. 31. tammikuuta 1992 Accra, Ghana) on ghanalainen jalkapallohyökkääjä.


title: David Opoku

text: Opuku kävi Achimotan lukiota, jossa hänet valittiin vuoden 2009 urheilijaksi. Jalkapalloilun ohella hän teki koulun ennätykset 100 ja 200 metrin juoksuissa ja pelasi myös koripalloa, maahockeya ja krikettiä. Vuosina 2010–2011 hän opiskeli Yhdysvalloissa Santa Barbaran yliopistossa ja pelasi yliopistojalkapalloa UC Santa Barbara Gauchosissa. Kaudella 2010 hän pelasi 21 ottelussa ja teki kuusi maalia. Hänet valittiin Big West -konferenssin vuoden tulokkaaksi ja kakkostähdistökentälliseen. Hän on pelannut myös Chelsean akatemiassa.


title: David Opoku

text: Huhtikuussa 2012 Opuku teki yksivuotisen sopimuksen suomalaisen Myllykosken Pallon kanssa. Hän pelasi kaudella 2012 Veikkausliigassa 13 ottelua maaleitta.


title: David Opoku

text: Opoku on pelannut Ghanan alle 23-vuotiaiden maajoukkueessa.


title: Aleksi Ristola

text: Aleksi Ristola (s. 6. marraskuuta 1989 Helsinki) on suomalainen jalkapalloilija, joka edustaa kaudella 2018 Veikkausliigassa pelaavaa Turun Palloseuraa. Hän on pelipaikaltaan hyökkääjä, joka pelaa keskellä tai vasemmalla laidalla.


title: Aleksi Ristola

text: Ristola on Helsingin Palloseuran kasvatti. Hän pelasi juniorina myös Turun Palloseurassa, jossa voitti A-nuorten Suomenmestaruuden vuonna 2008. Hän siirtyi tammikuussa 2009 Atlantikseen. Kesäkuussa 2009 hän siirtyi lainalle HIFK:hon kahdeksi kuukaudeksi, mutta sopimus laajennettiin kauden 2009 loppuun saakka. Hän palasi Atlantikseen elokuussa 2009. Tammikuussa 2010 Ristola siirtyi PK-35 Vantaaseen, jossa hän kuului joukkueen kärkihyökkääjiin. Ristola oli joukkueen paras maalintekijä kaudella 2011, kunnes kausi katkesi polven sivusidevammaan.


title: Aleksi Ristola

text: Tammikuussa 2012 Ristola teki 1+2-vuotisen sopimuksen Turun Palloseuran kanssa. Hän oli liigacupin 2012 paras maalintekijä kuudella osumallaan FC Lahden Tommi Karin kanssa. Veikkausliiga-kaudella 2012 hän pelasi 32 ottelua ja teki niissä 11 maalia.


title: Aleksi Ristola

text: Kauden 2013 Ristola aloitti TPS:ssä mutta siirtyi syyskuun alussa FC Honkaan. TPS:ssä hän teki kauden aikana kolme Veikkausliiga-maalia.


title: Aleksi Ristola

text: Pelattuaan runsaat neljä vuotta FC Hongassa, MYPA:ssa, FC Lahdessa, PK-35:ssä ja HIFK:ssa Ristola palasi Turun Palloseuraan kaudeksi 2018.


title: Kennedy Eriba

text: Kennedy Okwe Eriba (s. 21. joulukuuta 1990 Jos, Nigeria) on nigerialainen jalkapalloilija, pelipaikaltaan keskikenttäpelaaja.


title: Akil DeFreitas

text: Akil DeFreitas (s. 7. marraskuuta 1986 Port of Spain, Trinidad ja Tobago) on trinidadtobagolainen jalkapalloilija, pelipaikaltaan keskikenttäpelaaja. Hän edustaa Ykkösessä pelaavaa FC Jazzia. DeFreitas pelasi juniorivuotensa Yhdysvalloissa, minkä jälkeen hän on edustanut muun muassa Veikkausliigan FF Jaroa sekä Liettuan A Lygan FK Dainavaa.


title: Porilaisten marssi (maalaus)

text: Porilaisten marssi on Albert Edelfeltin guassimaalaus vuodelta 1892. Se on yksi tunnetuimmista suomalaisista historiamaalauksista. Maalauksen aiheena J. L. Runebergin "Vänrikki Stoolin tarinoiden" toiseen osaan sisältyvä samanniminen runo, jonka innoittajana taas on Porilaisten marssina tunnettu musiikkikappale.


title: Porilaisten marssi (maalaus)

text: Maalaus kuvaa marssivia Porin rykmentin rumpalipoikia. Edelfelt maalasi "Porilaisten marssin" nopeasti parin päivän aikana 1892 voimakkaita kokemuksia herättäneen isänmaallisen konsertin jälkeen. Kyseessä oli ensimmäinen Suomen sotaan liittynyt suomalainen historiamaalaus, jossa sotilaiden ylle on kuvattu historiallisesti autenttiset vuoden 1807 mallin mukaiset univormut. Aiemmissa kuvituksissa oli käytetty virheellisesti pohjana vuoden 1802 vanhempaa univormumallia.


title: Porilaisten marssi (maalaus)

text: "Porilaisten marssi" syntyi spontaanisti, ja se oli yksi syy, miksi Jac. Ahrenberg ehdotti Edelfeltille Runebergin "Vänrikki Stoolin tarinoiden" kuvittamista. Ahrenberg esitti loistopainoksen kustantamista Söderström & Co:n yhtiökokouksessa syksyllä 1894, jossa ideaa kannatettiin. Runebergin Suomen sodasta 1808–1809 kertovat isänmaalliset runot olivat innoittaneet Edelfeltiä piirtämään aiheesta jo lapsena, joten tehtävä oli mieluisa.


title: Porilaisten marssi (maalaus)

text: Historiamaalauksessa nuorta Edeldeltiä oli haluttu aiemmin ohjata nimenomaan Runebergin aiheisiin - Taideyhdistyksen puheenjohtajan Estlanderin sanoin hänen tuli kuvata ”se sankarimaailma, jonka Runeberg oli tehnyt runoissaan kuolemattomaksi”. Toive toteutui kuitenkin laajemmin vasta kuvitustyön myötä. Kirjankuvitusta ei tosin pidetty yhtä huomionarvoisena kuin suuria öljymaalauksia, mutta 1890-luvulla suhtautuminen kuvittamiseen muuttui arvostavammaksi.


title: Porilaisten marssi (maalaus)

text: Porilaisten marssissa on läsnä aikansa ajatusmaailmaa. Kuvitusten tulkintaan vaikutti tuolloin sortokausi. Aihe oli ajankohtainen ja Edefeltin kuusivuotisen kuvitustyön aikana se muuttui päivänpolttavammaksi. Helmikuun manifesti vuonna 1899 toi lisäpontta. Sortokauden herättämä vastarinta yleensäkin tukeutui juuri Runebergin runoihin.


title: Porilaisten marssi (maalaus)

text: Maalauksessa näkyy myös ajan rotu- ja kieliajattelu. Edelfelt ei ollut yhtä jyrkkä svekomaani kuin Gobineaun ajatuksista kiinnostunut Jac. Ahrenberg, vaikka ajatteli samansuuntaisesti. Sivistyskansana ruotsalaisten katsottiin siirtävän perinnettä ja kulttuuria. Suomalaisten ja suomenruotsalaisten välille oletettu ero näkyy taidehistorioitsija Ville Lukkarisen mukaan "Porilaisten marssissa", jossa ruotsalainen nuorukainen johtaa päättäväisenä suomalaista poikaa, joka on passiivinen ja tunteileva. Vaikka tämä ei teoksesta suoraan ilmene, etualan tiukkailmeinen nuorukainen on tulkittu Suomen ruotsinkielisen väestön ja hänen vierellään marssiva rauhallinen poika suomenkielisen väestön vertauskuvaksi.


title: Porilaisten marssi (maalaus)

text: Vuonna 1892 valmistunut maalaus on Serlachius-museo Göstan kokoelmissa. Ateneumin kokoelmissa on teoksesta pienempi kopio vuodelta 1897-1900.


title: Porilaisten marssi (maalaus)

text: Porin Itäpuistoon pystytettiin vuonna 1961 Kauko Räikkeen veistämä patsas "Porilaisten muistomerkki" (tunnetaan myös Rumpalipatsaana), joka jäljittelee Edelfeltin maalauksen hahmoja.


title: Mildred Pierce (minisarja)

text: Mildred Pierce on viisiosainen minisarja, jonka esitys alkoi HBO-televisiokanavalla 27. maaliskuuta 2011. Sarja on sovitus James M. Cainin samannimisestä romaanista vuodelta 1941. Sarjan ohjasi Todd Haynes ja sen pääosia näyttelevät Kate Winslet, Guy Pearce, Evan Rachel Wood ja Melissa Leo.


title: Mildred Pierce (minisarja)

text: Kyseessä on toinen sovitus romaanista. Edellinen on vuonna 1945 ensi-iltansa saanut film noir -elokuva "Mildred Pierce – amerikkalainen nainen", jonka pääosasta Joan Crawford sai Oscar-palkinnon.


title: Mildred Pierce (minisarja)

text: Suomessa sarjaa ensiesitettiin Yle TV1:llä tiistai-iltaisin 17.4.–15.5.2012 ja uudelleen perjantaisin 30.5.–4.7.2014.


title: Danio Bolognini

text: Danio Bolognini (27. lokakuuta 1901 – 2. joulukuuta 1972) oli italialainen roomalaiskatolinen piispa. Hänet vihittiin papiksi 20. maaliskuuta 1926 ja nimitettiin Bolognan arkkihiippakunnan vihkipiispaksi sekä Sidonin titulaaripiispaksi 18. kesäkuuta 1946. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Nasalli Rocca di Corneliano, jota avustivat Ruggero Bovelli ja Ersilio Menzani.


title: Danio Bolognini

text: Bolognini sai 25. marraskuuta 1952 nimityksen Cremonan piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.


title: Karl Josef Romer

text: Karl Josef Romer (s. 8. heinäkuuta 1932) on sveitsiläissyntyinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin brasilialaisen São Sebastião do Rio de Janeiron arkkihiippakunnan vihkipiispaksi sekä Columnatan titulaaripiispaksi 24. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Eugênio de Araújo Sales, jota avustivat Joseph Hasler ja José Alberto Lopes de Castro Pinto.


title: Karl Josef Romer

text: 13. huhtikuuta 2002 Romer sai nimityksen Paavillisen perheneuvoston sihteeriksi, jona hän toimi, kunnes jäi eläkkeelle 10. marraskuuta 2007.


title: Liike pääkadulla

text: Liike pääkadulla ("Obchod na korze") on tšekkoslovakialainen elokuva vuodelta 1965. Se voitti Tšekkoslovakian ensimmäisen Oscarin.


title: Liike pääkadulla

text: Elokuva sijoittuu toisen maailmansodan aikaan slovakialaiseen pikkukaupunkiin. Juutalaisella melkein kuurolla leskirouvalla on ompelutarvikeliike. Sitä tarjotaan köyhälle kirvesmiehelle. Leskirouva luulee miehen tulleen auttamaan häntä eikä valtaamaan kauppaa arjalaisille. Lopulta juutalaisvainot kiihtyvät ja kaupungin juutalaiset viedään tapettaviksi.


title: Liike pääkadulla

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Otmar Mäder

text: Otmar Mäder (15. marraskuuta 1921 – 25. huhtikuuta 2003) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 22. maaliskuuta 1947 ja nimitettiin sen piispaksi 23. maaliskuuta 1976. Piispaksi konsekroinnin suoritti 2. toukokuuta Joseph Hasler, jota avustivat François-Nestor Adam ja Anton Hänggi.


title: Otmar Mäder

text: Mäder jäi eläkkeelle 24. syyskuuta 1994.


title: Mika Kankaanpää

text: Mika Kankaanpää (s. 1. huhtikuuta 1967 Nokia) on suomalainen entinen koripalloilija.


title: Mika Kankaanpää

text: Kankaanpää on Nokian Palloseuran kasvatti, ja hän aloitti pääsarjauransa kaudella 1985–1986 Tampereen Pyrinnön joukkueessa. Hän pelasi seurassa kaksi kautta ennen siirtymistään Forssan Koripoikiin. Kankaanpää pelasi tämän jälkeen vuodet 1991–1999 Uudenkaupungin Urheilijoissa ja Korihaissa. Hän saavutti Uudessakaupungissa SM-hopeaa vuonna 1995, SM-pronssia vuonna 1992 ja Suomen cupin hopeaa vuonna 1995.


title: Mika Kankaanpää

text: Kankaanpää pelasi 21 juniorimaaottelua ja teki näissä keskimäärin 11,5 pistettä. Vuonna 1987 hän pelasi myös kolme ottelua miesten maajoukkueessa Viroa vastaan.


title: Ivo Fürer

text: Ivo Fürer (s. 20. huhtikuuta 1930) on sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 3. huhtikuuta 1954 ja nimitettiin sen piispaksi 28. maaliskuuta 1995. Piispaksi vihkiminen seurasi 5. kesäkuuta. Pääkonsekraattorina toimi Otmar Mäder, jota avustivat Henri Salina ja Karl Lehmann.


title: Ivo Fürer

text: Fürer jäi eläkkeelle 16. lokakuuta 2005.


title: Genival Saraiva de França

text: Genival Saraiva de França (s. 3. huhtikuuta 1938) on brasilialainen roomalaiskatolinen piispa. Hänet vihittiin papiksi 1. tammikuuta 1965 ja nimitettiin Palmaresin hiippakunnan piispaksi 12. heinäkuuta 2000. Piispaksi vihkiminen seurasi 23. syyskuuta. Pääkonsekraattorina toimi Luís Gonzaga Fernandes, jota avustivat José Ivo Lorscheiter ja Acácio Rodrigues Alves.


title: Renault Cléon-Fonte -moottori

text: Cléon-Fonte-moottori (kutsutaan myös nimillä Sierra- tai C-moottori) esiteltiin ensimmäistä kertaa vuoden 1962 Geneven autonäyttelyssä, Renault Floride S -mallin voimanlähteenä. Cléon-Fonte -moottorin kampiakseli oli tuettu viidellä runkolaakerilla, edeltäjänsä kolmen sijaan, venttiilikoneisto oli OHV-tyyppinen, eli työntötankomoottori. Lisäksi lohko oli varustettu märillä sylinteriputkilla. Tämä oli insinööri René Vuaillat’n kehittämä täysin uusi ratkaisu. Moottori oli voimanlähteenä useissa eri Renault’n malleissa kolmella eri vuosikymmenellä, pakettiautoista perheautojen kautta turboahdettuihin urheiluautoihin. Myös muut ajoneuvovalmistajat, kuten DAF, Volvo ja romanialainen ARO käyttivät näitä moottoreita.


title: Renault Cléon-Fonte -moottori

text: Moottorien koodinumerointi vaihtelee eri sarjojen sisällä, yksilöiden näin moottorit tarkasti eri versioihin. Aluksi käytetty koodaus oli xxx.yy. Näistä kolme ensimmäistä numeroa kertoi iskutilavuuden koodin, (esim. 956 cm³, koodi 689) ja kaksi viimeistä numeroa version. Merkinnässä pisteen tilalla saattoi myös olla numero 7 (esim. 688.02). 1970–1980 lukujen vaihteessa koodaus muuttui siten, että koodinumero koostui iskutilavuudesta ja versiosta, esimerkiksi C1E 750.


title: Renault Cléon-Fonte -moottori

text: C1C (Type 689) 1,0 (956 cm³), poraus 65 mm, isku 72 mm, puristussuhde 8:1–9,5:1, teho 34–49 hv, vääntö 63–75 Nm. Kaasuttimena Zenith tai Solex.


title: Renault Cléon-Fonte -moottori

text: Sovellukset:C1E (Type 688) 1,1 (1 108 cm³), poraus 70 mm, isku 72 mm, puristussuhde 8,5:1–10:1, teho 34–70 hv, vääntö 74–85 Nm.


title: Renault Cléon-Fonte -moottori

text: Alaversioina:


title: Renault Cléon-Fonte -moottori

text: Sovellukset:C1G 1,2 l (1 237 cm³), poraus 73 mm, isku 71,5 mm, puristussuhde 9,25:1, teho 55 hv @ 5 250 rpm, vääntö 88 Nm @ 3 000 rpm, kaasutin Solex 32BIS tai Zenith 32IF2.


title: Renault Cléon-Fonte -moottori

text: C3G 1,2 l (1 239 cm³), poraus 74 mm, isku 72 mm, puristussuhde 8,8:1, teho 54 hv @ 5 300 rpm, vääntö: 90 Nm @ 2 800 rpm, Marelli 32B -yksipisteruisku, katalysaattori.


title: Renault Cléon-Fonte -moottori

text: Sovellukset:


title: Renault Cléon-Fonte -moottori

text:
C1G
C3G


title: Renault Cléon-Fonte -moottori

text: C1J (Type 847) 1,4 l (1 397 cm³)


title: Renault Cléon-Fonte -moottori

text: Sovellukset:C2J, kaasutin kaksikurkkuinen Solex tai Weber, teho 68–72 hv, vääntö 104 Nm, puristussuhde 9,25:1


title: Renault Cléon-Fonte -moottori

text: Sovellukset: C3J 1,4 l (1 390 cm³), Siemens-yksipisteruisku, teho 60 hv @ 4 750 rpm, vääntö 100 Nm @ 3 000 rpm, puristussuhde 9:1.


title: Renault Cléon-Fonte -moottori

text: Sovellukset:C6J 1,4 l (1 397 cm³), puolipallonmuotoiset palotilat, kaasutin Weber 32DIR, ahdin ja välijäähdytin, teho 107–160 hv, puristussuhde 8,6:1 (jatkokehitelminä kisamoottorit 350 hv) Argentiinan, Kolumbian ja Turkin markkina-alueiden versio, jatkokehitelmä CxJ-versiosta, iskutilavuus 1 565 cm³.


title: Renault Cléon-Fonte -moottori

text: Kolumbia:Argentiina:Turkki:


title: Tekstiiliopettajaliitto

text: Tekstiiliopettajaliitto ry () on pedagoginen järjestö, joka on perustettu vuonna 1911. Liitto toimii ja valvoo edistäen tekstiiliopettajien ammatillisia, taloudellisia, yhteiskunnallisia ja koulutuksellisia etuja. Tekstiiliopettajaliitossa on 861 jäsentä. Liitto liittyi Akavan jäsenjärjestöksi vuonna 1963 ja Opettajien Ammattijärjestön ulkojäseneksi 1988.


title: Tekstiiliopettajaliitto

text: Liiton Tekstiiliopettaja-lehti ilmestyy neljä kertaa vuodessa. Lehdessä käsitellään käsityön ajankohtaisia asioita. Lehteä toimittaa toimitusneuvosto ja lehti on Aikakausmedian jäsen.


title: Markus Büchel (piispa)

text: Markus Büchel (s. 9. elokuuta 1949) on sveitsiläinen roomalaiskatolinen piispa. Hänet vihki papiksi Sankt Gallenin hiippakuntaan Joseph Hasler 3. huhtikuuta 1976. Hänet nimitettiin sen piispaksi 6. heinäkuuta 2006, ja piispaksi vihkiminen seurasi 17. syyskuuta. Pääkonsekraattorina toimi Ivo Fürer, jota avustivat Amédée Grab ja Kurt Koch.


title: José Rodrigues de Souza

text: José Rodrigues de Souza (25. maaliskuuta 1926 – 9. syyskuuta 2012) oli brasilialainen roomalaiskatolinen piispa. Hänet vihittiin redemptoristien papiksi 27. joulukuuta 1950 ja nimitettiin Juazeiron hiippakunnan piispaksi 12. joulukuuta 1974. Piispaksi vihkiminen seurasi 9. helmikuuta 1975. Pääkonsekraattorina toimi Carmine Rocco, jota avustivat Antônio Ribeiro de Oliveira ja Juvenal Roriz.


title: José Rodrigues de Souza

text: Rodrigues de Souza jäi eläkkeelle 4. kesäkuuta 2003.


title: Haukka (yhtye)

text: Haukka oli suomalainen rock-yhtye, joka vaikutti 1970-luvun lopussa ja 1980-luvun alussa. Yhtyeen tunnetuin kappale lienee 1980-luvun alun radiohitti, Pelle Miljoonan sanoittama ”Kukaan ei uskalla tietää”.


title: Haukka (yhtye)

text: Yhtye perustettiin vuonna 1977 Kouvolassa, ja se voitti vuonna 1978 Rockin SM-kilpailun keskisarjan. Sitä kautta yhtye pääsi levyttämään Love Recordsille ja tutustumaan laajemmin suomalaisiin muusikkokollegoihinsa, muun muassa Se-yhtyeen Yariin, jonka kanssa tehtiin yhteistyötä. Myös Rockradiossa yhtyeeseen kiinnitettiin huomiota, ja he äänittivät sille muutamia kappaleita Jake Nymanin pyynnöstä ja Seppo Sillanpään tuottamana.


title: Francesco Pieri

text: Francesco Pieri (3. kesäkuuta 1902 Acquapendente – 15. toukokuuta 1961) oli italialainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Orvieton hiippakunnan koadjuuttoripiispaksi sekä Germa in Galatian titulaaripiispaksi 2. tammikuuta 1941. Piispaksi vihkiminen seurasi 26. tammikuuta. Pääkonsekraattorina toimi Raffaele Carlo Rossi, jota avustivat Luigi Traglia ja Giuseppe Pronti.


title: Francesco Pieri

text: Pieristä tuli 6. joulukuuta 1941 Orvieton piispa, jona hän toimi, kunnes kuoli 58-vuotiaana virassa.


title: Bésame Mucho

text: Bésame Mucho on alkujaan espanjankielinen laulu vuodelta 1940, jonka on tehnyt meksikolainen lauluntekijä Consuelo Velázquez. Laulun levytti ensimmäisenä Emilio Tuero, mutta Lucho Gatican version myötä se tuli laajemmin tunnetuksi.


title: Bésame Mucho

text: Bésame Mucho on yksi maailman eniten levytetyistä kappaleista. Esimerkiksi The Beatles versioi sitä useaan otteeseen sekä konserteissa että studiossa. Pedro Infante esitti laulun englanniksi elokuvassa "A Toda Maquina" vuodelta 1951; sittemmin kappale on sisältynyt lukuisten elokuvien soundtrackiin. Suomenkieliset sanat lauluun on tehnyt Kari Tuomisaari. Sitä aikaisemman suomenkielisen levytyksen sanoittaja on tuntematon.


title: Sergio Otoniel Contreras Navia

text: Sergio Otoniel Contreras Navia (27. huhtikuuta 1926 Valparaíso – 5. tammikuuta 2019) oli chileläinen roomalaiskatolinen piispa. Hänet vihittiin papiksi Valparaíson hiippakuntaan 21. syyskuuta 1957 ja nimitettiin San Carlos de Ancudin hiippakunnan piispaksi 21. marraskuuta 1966. Piispaksi vihkiminen seurasi 27. joulukuuta. Pääkonsekraattorina toimi Emilio Tagle Covarrubias, jota avustivat José Manuel Santos Ascarza ja Gabriel Larraín Valdivieso. Contreras Navia asetettiin virkaansa 14. tammikuuta 1967.


title: Sergio Otoniel Contreras Navia

text: Contreras Navia sai 25. tammikuuta 1974 nimityksen Concepciónin (Santissima Concezionen) arkkihiippakunnan vihkipiispaksi ja Semtan titulaaripiispaksi. Hänet nimitettiin 23. joulukuuta 1977 ja asetettiin 15. tammikuuta 1978 Temucon piispaksi. Hän sai 29. huhtikuuta 1995 lisäksi nimityksen Valdivian hiippakunnan apostoliseksi hallitsijaksi, jona hän toimi, kunnes erosi 8. syyskuuta 1996.


title: Sergio Otoniel Contreras Navia

text: Contreras Navia jatkoi toimintaansa Temucon piispana, kunnes jäi eläkkeelle 21. syyskuuta 2001.


title: Yolanda Mérida

text: Yolanda Mérida (20. elokuuta 1929 – 11. huhtikuuta 2012) oli meksikolainen näyttelijä. Hänet tunnetaan parhaiten työstään teatterissa ja televisiossa.


title: Yolanda Mérida

text: Mérida, syntyjään Yolanda Noemí Alpuche Morales, syntyi Méridan kaupungissa Meksikossa. Hän valitsi taiteilijanimensä, Yolanda Mérida, syntymäkaupunkinsa mukaan. Hän meni naimisiin espanjalaisen Manuel Pérez Ferreiron kanssa ja heillä oli kaksi lasta, Mary Carmen ja Manolo.


title: Yolanda Mérida

text: Hän aloitti näyttelemisen vuonna 1951 esiintyessään näytelmässä "Los empeños de una casa." Myöhemmin hän esiintyi saippuaoopperoissa ja telenoveloissa.


title: Yolanda Mérida

text: Mérida kuoli 82-vuotiaana 11. huhtikuuta 2012.


title: Sidney Matthew Metzger

text: Sidney Matthew Metzger (11. heinäkuuta 1902 – 12. huhtikuuta 1986) oli yhdysvaltalainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Santa Fen arkkihiippakunnan vihkipiispaksi sekä Birthan titulaaripiispaksi 5. tammikuuta 1940. Piispaksi vihkiminen seurasi 10. huhtikuuta. Pääkonsekraattorina toimi Arthur Jerome Drossaerts, jota avustivat Rudolph Aloysius Gerken ja Mariano Simon Garriga.


title: Sidney Matthew Metzger

text: Metzger sai 26. joulukuuta 1941 nimityksen El Pason koadjuuttoripiispaksi, ja 29. marraskuuta 1942 hänestä tuli sen piispa. Hän osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 17. maaliskuuta 1978.


title: Brill Building

text: Brill Building, alun perin Alan E. Lefcourt Building, on vuonna 1931 rakennettu toimistorakennus New Yorkin Manhattanilla, osoitteessa 1619 Broadway. 1940-luvulta lähtien Brill Building on toiminut tärkeänä musiikkiteollisuuden keskuksena. Art deco -tyylisen rakennuksen suunnitteli arkkitehti Victor Bark Jr.


title: Cy Coleman

text: Cy Coleman, oik. Seymour Kaufman (14. kesäkuuta 1929 New York – 18. marraskuuta 2004 New York) oli yhdysvaltalainen säveltäjä ja pianisti. Hän opiskeli New York School of Musicissa ja perusti vuonna 1948 jazztrion ollessaan vielä opiskelemassa. Frank Sinatra nauhoitti 1950-luvulla Colemanin sävellykset ”Try to Change Me Now” ja ”Witchcraft”, mikä toi nuorelle säveltäjälle julkisuutta. Vuonna 1953 Coleman ja sanoittaja Carolyn Leigh tekivät kappaleita revyyhyn "John Murray Anderson’s Almanac". Tony Bennett nauhoitti hänen laulunsa ”Firefly” vuonna 1958.


title: Cy Coleman

text: Colemanin ensimmäinen huomattava menestys oli vuoden 1960 Broadway-musikaali "Wildcat", jossa Lucille Ball esiintyi ensimmäisessä pääroolissaan. Vuonna 1962 Sid Caesar esiintyi hänen musikaalissaan "Little Me". Vuoden 1966 näytelmän "Sweet Charity" hän kirjoitti yhdessä Dorothy Fieldsin kanssa. 1970-luvulla Coleman kirjoitti musiikkia muun muassa musikaaleihin "Seesaw" (1973), "I Love My Wife" (1977) ja "On the Twentieth Century" (1978). Vuoden 1980 näytelmässä "Barnum" säveltäjä toimi ensimmäistä kertaa myös tuottajana.


title: Cy Coleman

text: Vuonna 1974 Coleman voitti kaksi Emmy-palkintoa Robert Wellsin kanssa tehdyllä Shirley MacLainesta kertovalla tv-ohjelmalla "If My Friends Could See Me Now". Kaksi vuotta myöhemmin sekä Coleman että MacLaine palkittiin Emmyillä tv-musikaalista "Gypsy in My Soul". Coleman voitti kaksi Tony-palkintoa musikaaleista "City of Angels" (1990) ja "The Will Rogers Follies" (1991). Jälkimmäisen näytelmän musiikista tehty albumi toi Colemanille lisäksi Grammy-palkinnot sekä säveltäjänä että albumin tuottajana.


title: Cy Coleman

text: Cy Coleman kuoli New Yorkissa vuonna 2004.


title: Osijek-Baranja

text:
Osijek-Baranja ("Osječko-baranjska županija") on piirikunta Itä-Kroatiassa, Slavonian suuralueella. Piirikunnan keskus on Osijek. Muita kaupunkeja piirikunnassa ovat Đakovo, Našice, Valpovo, Belišće, Beli Manastir.
Piirikunnassa on 305 000 asukasta.


title: Dani Hatakka

text: Dani Hatakka (s. 12. maaliskuuta 1994 Espoo) on suomalainen jalkapalloilija, joka edustaa Tippeligaenissa pelaavaa SK Brannia. Hän on pelipaikaltaan keskuspuolustaja tai oikea laitapuolustaja.


title: Dani Hatakka

text: Hatakka pelasi alkukauden 2013 lainasopimuksella AC Oulussa.. Kaudella 2014 hän vakiinnutti paikkansa FC Hongan avauskokoonpanossa, pelaten 24 ottelua Veikkausliigassa. Lokakuussa 2014 Hatakka valittiin Veikkausliigan kuukauden joukkueeseen.


title: Dani Hatakka

text: Hatakka pelasi FC Hongan -93–akatemiajoukkueessa, joka pääsi vuonna 2007 ensimmäisenä suomalaisena joukkueena jatkoon Euroopan lohkosta ja pelasi Nike Premier Cupissa Manchesterissa sijoittumalla 11. sijalle. Hän oli mukana voittamassa 18-vuotiaiden Valentin Granatkin -turnausta Pietarissa vuonna 2011. Hatakka on edustanut Suomen nuorisomaajoukkueita eri ikäluokissa yli 30 kertaa. Hän pelasi ensimmäisen U21-maaottelunsa maaliskuussa 2013 Unkaria vastaan. Marraskuussa 2012 Hatakka kävi testileirillä Udinesessa. Tammikuussa 2016 hän siirtyi Norjan pääsarjassa pelanneen SK Brannin riveihin kolmivuotisella sopimuksella.


title: Moshtagh Yaghoubi

text: Moshtagh ”Mosa” Hossein Yaghoubi (s. 8. marraskuuta 1994 Kabul, Afganistan) on suomalainen jalkapalloilija, pelipaikaltaan keskikenttäpelaaja, joka on ilman seuraa. Hän edustaa Veikkausliigassa pelaavaa SJK:a.


title: Moshtagh Yaghoubi

text: Hazaraperheeseen Kabulissa syntynyt Yaghoubi joutui pakenemaan viisivuotiaana perheensä kanssa Iraniin kun hänen kauppiaana työskennellyt isänsä Gholam Sakhi murhattiin kotipihalle Talibanin valtakaudella. Iranissa Yaghoubi pelasi jalkapalloa Teheranin kaduilla serkkujensa kanssa, mutta aloitti joukkueessa vasta tultuaan pakolaisena Suomeen vuonna 2006. Junioritasolla Yaghoubi edusti Haukivuoren Palloa, Mikkelin Palloilijoita, Helsingin Jalkapalloklubia ja Pallokerho-35:a ennen kuin hän vuonna 2011 siirtyi FC Hongan organisaatioon. Hongassa Yaghoubi ehti kolmen kauden aikana saavuttaa Suomen Cupin voiton 2012 ja Veikkausliigan hopeaa 2013.


title: Moshtagh Yaghoubi

text: Talvella 2014 Yaghoubi kävi Dynamo Moskovan testileirillä, jonne hänen spekuloitiinkin siirtyvän, mutta Yaghoubi teki kuitenkin sopimuksen latvialaiseen Spartaks Jūrmalaan. Helmikuun lopussa Yaghoubi siirtyi Spartaks Jūrmalasta lainalle Dynamo Moskovaan loppukauden ajaksi. Hongan mukaan siirto Latviaan tapahtui, jotta Yaghoubista voitaisiin maksaa pienempi kasvattajarahakorvaus.


title: Moshtagh Yaghoubi

text: Hän pelasi myös viisi futsal-ottelua kaudella 2015-2016 Someron Voimassa.


title: Moshtagh Yaghoubi

text: Yaghoubi allekirjoitti tammikuussa 2016 ammattilaissopimuksen ja siirtyi ulkomaille pelaamaan jalkapalloa. Maaliskuussa 2016 hän palasi Spartaks Jūrmalaan, mutta vielä maaliskuun aikana hänet lainattiin Šahtjor Karagandaan. Marraskuussa 2016 hän teki kahden vuoden sopimuksen Helsingin Jalkapalloklubin kanssa.


title: Moshtagh Yaghoubi

text: HJK ja Yaghoubi purkivat sopimuksensa yhteisymmärryksessä 16. lokakuuta 2018.


title: Moshtagh Yaghoubi

text: Yaghoubi on saanut Suomen kansalaisuuden ja hän on edustanut Suomen juniorimaajoukkueita ja B-maajoukkuetta. Yaghoubi valittiin alle 19-vuotiaiden maajoukkueen otteluun Valko-Venäjää vastaan 8. kesäkuuta 2013. Myöhemmin hänet nimettiin myös alle 21-vuotiaiden maajoukkueeseen. Yaghoubi oli mukana myös Suomen B-maajoukkueessa Meksikoa vastaan.


title: Moshtagh Yaghoubi

text: Koska Yaghobilla on myös Afganistanin kansalaisuus, hän olisi voinut pelata myös Afganistanistanin maajoukkueessa. Hän teki kuitenkin debyyttinsä Suomen A-maajoukkuessa 24. maaliskuuta 2017 Turkkia vastaan.


title: Moshtagh Yaghoubi

text: Päivitetty 19. heinäkuuta 2017.


title: Losail International Circuit

text: Losail International Circuit on moottorirata Al Daayenin kunnassa Qatarissa.


title: Losail International Circuit

text: Losail International Circuit valmistui vuonna 2004, josta lähtien radalla on järjestetty vuosittain MotoGP-osakilpailu. Vuonna 2007 radalle asennettiin valaistus iltakisoja varten. MotoGP-historian ensimmäinen iltakilpailu oli vuoden 2008 Qatarin Grand Prix. Vuodesta 2007 lähtien Qatarin osakilpailu on myös aloittanut MotoGP-kauden.


title: Losail International Circuit

text: Helmikuussa 2009 radalla järjestettiin Aasian GP2-sarjan iltakilpailu. Pitkän kisan voittajaksi selviytyi saksalainen Nico Hülkenberg, kun lyhyemmän sprinttikilpailun voitti meksikolainen Sergio Pérez.


title: Barnett Newman

text:
Barnett Newman (synt. "Baruch Newman", 29. tammikuuta 1905 New York, Yhdysvallat — 3. heinäkuuta 1970 New York) oli yhdysvaltalainen taidemaalari ja kuvanveistäjä, jota pidetään eräänä abstraktin maalaustaiteen merkittävimmistä edustajista kotimaassaan toisen maailmansodan jälkeen. Newmanille tunnusomaista ovat pelkistetyt maalaukset, joissa usein ohut pystysuora viiva lävistää laajan, yksivärisen kuvapinnan.
Baruch Newman syntyi puolalaisten maahanmuuttajien perheesen New Yorkissa. Hän opiskeli Art Students League of New Yorkissa vuosina 1922–1926 sekä City College of New Yorkissa, josta hän valmistui 1927. Työskenneltyään aluksi isänsä vaateliikkeessä, hän alkoi vähitellen päätoimiseksi taidemaalariksi 1930-luvulla.


title: Barnett Newman

text: Newman oli yksi Subject of the Artist -taidekoulun perustajista yhdessä William Baziotesin, Robert Motherwellin ja Mark Rothkon kanssa. Koulu aloitti toimintansa vuonna 1948 pitäen avoimia luentoja ja kokoontumisia muille taiteilijoille.


title: Barnett Newman

text: Newman kehitti mystisen abstraktien tyyliä 1940-luvulla ja hänen läpimurtonaan pidetään maalausta "Onement I" vuodelta 1948. Maalauksessa oranssi viiva lävistää pystysuorassa tummanpunaisen kuvapinnan. Tästä geometrisesta tyylistä tulikin Newmanin tavaramerkki. Newmanin ensimmäinen oma taidenäyttely New Yorkissa vuonna 1950 herätti jopa vihamielisyyttä, eikä hänen taidettaan aina ymmärretty. 1950-luvun lopulla ja 1960-luvulla Newmanin työt alkoivat kuitenkin vaikuttaa muihinkin taiteilijoihin, kuten Ad Reinhardtin, Clyffort Stillin, Frank Stellan sekä Larry Poonsin tuotantoon. Lopullisesti Newmanin maineen vahvisti 14 maalauksen sarja, "Stations of the Cross" (1966), joka on esillä New Yorkin Solomon R. Guggenheim -museossa.


title: Schuyler Grant

text: Schuyler Grant on näyttelijä, joka näytteli Anna Shirleyn parasta ystävää Diana Barrya "Anna ystävämme" -televisiosarjassa.


title: N’Gourti

text: N’Gourti on maalaiskunta ja sen keskuskylä Nigerin Diffan alueen N’Guigmin departementissa. Se sijaitsee Sahelin ja Saharan reuna-alueella 135 kilometriä N’Guigmista pohjoiseen. Kunnassa on 28 800 asukasta (vuonna 2010, arvio).


title: N’Gourti

text: N’Gourtin kuntaan kuuluu 23 hallintokylää, yksi perinteinen kylä, 16 pikkukylää, 21 leiriä ja 118 juomapaikkaa. Sen pinta-ala on 98 000 neliökilometriä. Asukkaat ovat daza- ja teda-heimoihin kuuluvia tubuja, seudulle 1800-luvulta lähtien muuttaneita arabeja sekä fulbeja. Keskuskylässä asuu lisäksi hausoja ja djermoja. Siellä on myös Nigerin armeijan varuskunta.


title: N’Gourti

text: Seudun tärkeimmät elinkeinot ovat paimentolaisuuteen perustuva kamelinkasvatus sekä Saharan yli suuntautuva kaupankäynti. Vuosikausia jatkunut kuivuus on pakottanut monet etsimään elantoa muualta. Kunnan arvioitu väkiluku on reilussa kymmennessä vuodessa pudonnut neljällä tuhannella.


title: Phillip Island Grand Prix Circuit

text: Phillip Island Grand Prix Circuit on moottorirata Ventnorissa Phillip Islandin saarella Bass Coast Shiressa Australiassa.


title: Phillip Island Grand Prix Circuit

text: Ensimmäinen katurata avattiin 31. maaliskuuta 1928. Katuradan päällysteenä oli sora. Katurata oli eripituinen eri luokille. Vuonna 1936 avattiin uusi katurata joka oli paljon lyhyempi kuin alkuperäinen rata.


title: Phillip Island Grand Prix Circuit

text: Nykymuotoinen moottorirata avattiin 15. joulukuuta 1956. Radan pinnoite oli alkuaikoina huono, joten rata jouduttiin sulkemaan aika-ajoin, kunnes löydettiin rahoitus pinnoitteen uusimiseen. Rata asfaltoitiin vuonna 1988. Omistajayhtiö Linfoxin rahoituksella rataa uudistettiin vuoden 2006 remontissa useilla miljoonilla dollareilla, rataprofiilin säilyessä ennallaan.


title: Phillip Island Grand Prix Circuit

text: Radalla on vuodesta 1989 alkaen ajettu vuosittain MotoGP-osakilpailu. Ensimmäisen kilpailun voitti Australian oma MotoGP-legenda Wayne Gardner. Seuraavasta vuodesta alkaen radalla on ajettu vuosittain myös Superbiken MM-sarjaa.


title: Bilman hiekka-aavikko

text: Bilman hiekka-aavikko () on Saharan autiomaahan kuuluva hiekka-aavikko Nigerin itäosassa. Se ulottuu pohjoisessa Kawarin eteläkärjestä Bilmasta Agademin seudulle etelässä. Lännessä Bilman hiekka-aavikko rajoittuu Fachin seudulla Ténéréen ja idässä Tšadiin.


title: Bilman hiekka-aavikko

text: Aavikko koostuu koillis-lounaissuuntaisista korkeista hiekkadyyneistä. Se on yksi Saharan vaikeakulkuisimmista alueista. Bilman hiekka-aavikon läpi kulki 1800-luvulle saakka tärkeä Fezzanin, Kawarin ja Kanem-Bornun välinen karavaanikaupan reitti. Nykyään Bilman, Zoo Baban, Dibellan ja Agademin keitaiden kautta kulkee pieniä kamelikaravaaneja sekä maastoautoilla liikkuvia matkailijoita.


title: Mats Rosseli Olsen

text: Mats Rosseli Olsen (s. 29. huhtikuuta 1991 Oslo, Norja) on norjalainen jääkiekkoilija, joka pelaa SHL-joukkue Frölunda HC:ssa. Hän on pelipaikaltaan vasen laitahyökkääjä. Elite Prospects -sivuston Erik K. Pirin mukaan Rosseli Olsen on nopea laitahyökkääjä, jolla on hyvät kädet ja hyökkäyspään vaistot. Hän ei ole kovin isokokoinen, mutta tykkää pelata varsin röyhkeästi ja ärsyttää vastustajia. Rosseli Olsen myös myös aktiivinen karvaaja ja käyttökelpoinen alivoimapelaaja.


title: Mats Rosseli Olsen

text: Rosseli Olsenin kasvattajaseura on Furuset I.F., jonka kakkosjoukkueessa hän pelasi ensimmäiset miesten pelinsä jo 16-vuotiaana kaudella 2007–2008 Norjan I-divisioonassa. Kaudeksi 2008–2009 17-vuotias Rosseli Olsen nousi Furusetin GET-liigajoukkueeseen, jossa tulokaskausi toi 44 runkosarjaottelussa tehot 10+10=20. Ne riittivät joukkueen sisäisen piste- ja maalipörssin toiseen sijaan. Hänen edellään oli molemmissa vain Marius Mathisrud. Furuset putosi kauden päätteeksi kuitenkin I-divisioonaan.


title: Mats Rosseli Olsen

text: Furusetin pudottua I-divisioonaan Rosseli Olsenin pääsarjaura jatkui kaudella 2009–2010 Vålerenga IF:n riveissä. Ensimmäinen kausi toi siellä runkosarjassa kahdeksan tehopistettä ja hän voitti kauden päätteeksi hopeaa. Seuraavalla kaudella 2010–2011 Rosseli Olsen teki 23 pistettä. Kaudella 2011–2012 hän teki GET-liigassa läpimurtonsa tekemällä 35 runkosarjaottelussa tehot 17+20=37. Siirtorajan kynnyksellä, tammikuussa 2012 Rosseli Olsen siirtyi Elitserien-joukkue Frölunda HC:hen kevääseen 2+1-vuotisella sopimuksella. Maaliskuussa 2013 joukkue käytti hänen sopimuksessaan olleen option ja teki vuoden mittaisen jatkosopimuksen Rosseli Olsenin kanssa. Saman vuoden marraskuussa sitä jatkettiin kahdella vuodella kevääseen 2016 saakka.


title: Mats Rosseli Olsen

text: Kaudella 2014–2015 Rosseli Olsen voitti Mestarien liigan hopeaa. Kaudella 2015–2016 hän voitti CHL:n mestaruuden. Rosseli Olsen voitti kauden päätteeksi myös Ruotsin-mestaruuden. Tammikuussa 2016 hän teki Frölundan kanssa kaksivuotisen jatkosopimuksen. Kaudella 2016–2017 Rosseli Olsen voitti CHL:n mestaruuden. Joulukuussa 2017 hän teki joukkueen kanssa kolmivuotisen jatkosopimuksen.


title: Mats Rosseli Olsen

text: Rosseli Olsen edusti Norjaa Sotšin olympiakisoissa 2014, Pyeongchangin olympiakisoissa 2018 sekä jälkimmäisen turnauksen karsinnoissa. Hän pelasi myös MM-kilpailuissa vuosina 2012, 2013, 2015, 2016 ja 2017. Yhteensä Rosseli Olsen on pelannut 98 A-maaottelua tehopistein 7+25=32. Hän debytoi A-maajoukkueessa 19-vuotiaana kaudella 2010–2011.


title: Mats Rosseli Olsen

text: Rosseli Olsen pelasi myös alle 20-vuotiaiden MM-kilpailuissa vuosina 2009, 2010 ja 2011. Vuoden 2009 turnaus päättyi I-divisioonan B-lohkon pronssiin ja vuoden 2010 turnaus B-lohkon kultaan sekä sarjanousuun. Rosseli Olsen voitti I-divisioonan B-lohkon kultaa myös alle 18-vuotiaiden MM-kilpailuissa vuonna 2008. Vuoden 2009 pääsarjaturnauksessa hän oli tehoilla 1+5=6 Norjan paras pistemies ja syöttäjä.


title: Lipps Inc

text: Lipps Inc oli yhdysvaltalainen yhtye, jonka tunnetuimmat kappaleet ovat "Funkytown" (1980) ja "Designer Music" (1981). Yhtyeen loi Yhdysvaltain Minnesotan Minneapolisissa Steven Greenberg, joka sävelsi ja tuotti kaikki yhtyeen kappaleet. Hän myös soitti useita instrumentteja. Vokalistina ja saksofonistina toimi Cynthia Johnson, ja loput yhtyeestä muodostivat vaihtuvat studiomuusikot.


title: Lipps Inc

text: Yhtye julkaisi debyyttialbuminsa "Mouth to Mouth" vuonna 1980. Tältä albumilta otettu single "Funkytown" pysyi Yhdysvalloissa neljä viikkoa listaykkösenä sekä Billboard Hot 100 että Hot Dance Music/Club Play -listoilla. Se saavutti platinalevyn rajan. Isossa-Britanniassa se ylsi listakakkoseksi ja oli hitti myös muualla maailmassa. Myöhemmät julkaisut eivät enää kyenneet saavuttamaan yhtä suurta menestystä, vaikkakin useasta niistä tuli hittejä 1980-luvun kuluessa.


title: Certina

text:
Certina Kurth Frères SA (puhekielessä Certina) on sveitsiläinen luksuskellojen valmistaja. Adolf ja Alfred Kurthin perustivat Certinan 1888 ja se kuuluu nykyisin Swatch Groupiin.
Veljekset Adolf ja Alfred Kurth avasivat 1888 koneisto- ja varaosatehtaan Grencheniin Sveitsiin. Vuonna 1906 he alkoivat tuottaa kokonaisia kelloja nimellä Grana. Vuonna 1939 valmistajan nimeksi vaihtui Certina. Ensimmäisen automaattikoneiston, KF 360, tuotanto alkoi vuonna 1947. Neljä vuotta tämän jälkeen Certinan ensimmäinen roottorimallinen automaatti tuli tuotantoon. Vuonna 1954 Certina alkoi toimittaa automaattikoneistojaan yhdysvaltalaiselle Hamilton Watch Company -kellovalmistajalle.


title: Certina

text: Vuonna 1983 Certina liittyi Swatch Groupiin.


title: Newport News

text: Newport News on kaupunki Virginian osavaltion kaakkoisosassa Yhdysvalloissa. Hallinnollisesti Newport News on niin sanottu itsenäinen kaupunki eikä siis kuulu mihinkään piirikuntaan. Se sijaitsee Hampton Roads -satama-alueen pohjoispuolella, James River -joen suulla. Yhdessä Portsmouthin, Hamptonin ja Norfolkin kanssa se muodostaa Hampton Roadsin sataman. Kaupungissa sijaitsee myös suurtelakka, sekä merkittävää metalli- ja muutakin teollisuutta.


title: Newport News

text: Kaupungin perusti Daniel Gookin, joka toi alueelle 50 uudisasukasta Irlannista vuonna 1621. Newport News -nimen alkuperä on epäselvä, mutta se liitetään perinteisesti kapteeni Christopher Newportiin, joka teki viisi tutkimusmatkaa Jamestowniin 1606–1612, sekä Sir William Newceen, joka saapui Irlannista 1621.


title: Newport News

text: Kaupungin kehitys pääsi vauhtiin 1870, jolloin paikka valittiin Chesapeake–Ohio-rautatien hiilisatamaksi. Satama aloitti 1882 ja sen menestys varmistui Newport News Shipbuilding and Dry Dock Company -telakan perustamisen myötä 1886. Telakka on eräs maailman suurimmista ja se on tuottanut muun muassa loistoristeilijät "America" ja "United States", lentotukialukset "Forrestal" ja "Enterprise" sekä ydinsukellusveneitä. Satamalla oli tärkeä rooli myös molempien maailmansotien logistiikassa.


title: Newport News

text: Kaupungi itsenäistyi Warwickin piirikunnasta 1952. Samana vuonna Warwickin piirikunnasta tuli Warwick-niminen kaupunki, joka yhdistyi jälleen Newport Newsin kaupunkiin vuonna 1958.


title: Newport News

text: Satamansa lisäksi kaupungissa on useita teollisuuslaitoksia, esimerkiksi tekstiili-, paperi-, ilmailu-, elektroniikka- sekä kemianteollisuutta.


title: Newport News

text: Kaupungissa sijaitsee Virginian sotamuseo ("Virginia War Museum") ja Virginia Living Museum, jossa on suuri akvaario ja planetaario. Christopher Newport University -yliopisto perustettiin vuonna 1960.


title: Subutai

text: Subutai oli Tšingis-kaanin sotapäällikkö vuosina 1206-1227 ja Ögödei-kaanin sotapäällikkö vuosina 1227-1241. Hän johti mongolijoukot läpi Aasian kohti Eurooppaa. Hän valloittikin muun muassa Pohjois-Kiinan, Keski-Aasian, Persian ja Itä-Euroopan.


title: Subutai

text: Subutai tapasi Tšingis-kaanin 14-vuotiaana. Silloinen klaanijohtaja kiehtoi Subutaita niin, että tämä karkasi kotoa ja liittyi Tšingis-kaanin joukkoihin seisoakseen vartiossa hänen telttansa ulkopuolella. Vaikka Subutai sepän poikana ei ollut ratsastanut ja käyttänyt jousta pienestä pitäen, hän osottautui lahjakkaaksi molemmissa lajeissa ja sai vähitellen johdettavakseen pieniä taisteluita muita klaaneja vastaan. Strategisesti taitava Subutai saavutti monia voittoja, ja kun Tšingis-kaani vuonna 1206 kokosi mongoliheimoista yhden valtakunnan, hän nimitti Subutain sotapäällikökseen.


title: Martin Marinčin

text: Martin Marinčin (s. 18. helmikuuta 1992 Košice, Tšekkoslovakia) on slovakialainen jääkiekkopuolustaja, joka pelaa NHL-seura Toronto Maple Leafsin organisaatiossa. Marincin on Edmontonin varaus vuodelta 2010.


title: Martin Marinčin

text: Marinčin pelasi kauden 2011–2012 vielä lähinnä WHL:ssä joukkueinaan Prince George Cougars ja Regina Pats.


title: Termit (vuoristo)

text: Termit on 732 metriä korkea vuoristo Saharan eteläosassa Nigerissä. Se sijaitsee Zinderin alueen koillisosassa Gourén departementin Teskerin kunnassa.


title: Termit (vuoristo)

text: Maantieteellisesti Termitvuoristo kuuluu Tšadin altaan länsiosaan. Sen pohjoispuolella sijaitsee Ténérén autiomaa ja Bilman hiekka-aavikko sekä eteläpuolella Sahelin vyöhyke. Gossololomiksi kutsuttu vuoriston pohjoisosa koostuu hiekan keskeltä kohoavista mustista vuorenhuipuista. Eteläosa on voimakkaasti kulunutta mustaa hiekkakiveä. Termitin lounaista reuna-aluetta kutsutaan Koutous-vuoriksi.


title: Termit (vuoristo)

text: Alueen vuotuinen sademäärä on noin 100 millimetriä. Loka-helmikuun kuivana ja viileänä kautena yölämpötila laskee lähelle nollaa. Maalis-kesäkuun kuumana ja kuivana kautena päivälämpötila ylittää 45º C. Kolme-neljä kuukautta jatkuvana sadeaikana keskilämpötila pysyttelee 20–35 asteen välillä. Talvella koillisesta puhaltaa kylmä tuuli, joka kesällä vaihtuu monsuunin tuomaksi trooppiseksi rintamaksi. Sadevesi keräytyy painaumiin nopeasti kuivuviksi lammikoiksi. Vuoriston reunamilla sijaitsevat kaivot ovat 16–40 metriä syviä.


title: Termit (vuoristo)

text: Termitin kasvillisuuteen kuuluu akaasioita ja heinäkasveja. Siellä elää maailman ainoa elinvoimainen mendesinantilooppikanta, gaselleja, muflonilampaita, gepardeja, sakaaleja, aavikkokettuja sekä erilaisia lintuja ja matelijoita. Nigerin hallitus aloitti vuonna 2005 etupäässä ranskalaisten rahoittaman projektin, jonka tavoitteena on Termitin ja Tin Toumman luonnonsuojelualueen perustaminen.


title: Termit (vuoristo)

text: Seudun noin kaksi tuhatta asukasta ovat etupäässä teda-heimoon kuuluvia tubuja. He harjoittavat paimentolaisuuteen perustuvaa kamelinkasvatusta sekä karavaanikauppaa. Vuoriston lounaispuolella asuu myös arabeja. Sen länsipuolitse Termit Nordin, Dongoumin ja Dao Dimmin kautta kulkee etelän Kazoesta Fachiin, Bilmaan ja Dirkouun suuntautuva kauppareitti. Toinen reitti kulkee Termit Dolen kautta vuoriston itäpuolitse Kawariin.


title: Termit (vuoristo)

text: Termitvuoristosta on löydetty ihmisiä ja eläimiä esittäviä esihistoriallisia kalliopiirroksia. Alueella on myös toistaiseksi tutkimattomia arkeologisia kohteita.